##### ეძღვნება აკაკი წერეთლის დაბადების 175 და გარდაცვალებიდან 100 წლისთავს.

 სამეფოო, ძველთა - ძველო....

##  ა კ ა კ ი ს ლ ე ქ ს ი თ მ ო თ ხ რ ო ბ ი ლ ი ა მ ბ ა ვ ი ორ ნ ა წ ი ლ ა დ.

####  პიესის ავტორი - ნუგზარ ლორთქიფანიძე.

####  მ ო ქ მ ე დ ი პ ი რ ნ ი:

##  მოხეტიალე მსახიობთა დასი: ა ქ ტ რ ი ს აა ქ ტ ი ო რ იI მსახიობიII მსახიობიIII მსახიობიIV მსახიობი V მსახიობი ს უ ფ ლ ი ო რ ი

##  ს ო ფ ლ ი ს ბ ი ნ ა დ ა რ ნ ი:ბ ე რ ი - ყ ა რ ი ბ იბ ე რ ი კ ა ც იმ ო ხ უ ც ი ქ ა ლ ი ხ ე ი ბ ა რ იდ ე დ აშ ვ ი ლ ისარძლოქ მ ა რ იც ო ლ იბ ი ჭ უ ნ ას ა ტ რ ფ ომ ი ჯ ნ უ რ იო ბ ო ლ ის ა ლ ო ს იქ ა ლ ი გ ო გ ო ნ ა

 ამბავი ხდება
 ს ა ქ ა რ თ ვ ე ლ ო შ ი.

##  ნ ა წ ი ლ ი პ ი რ ვ ე ლ ი.

 თეატრი.
 ეს-ესაა დამთავრდა სპექტაკლი.
 საგრიმიოროში შემოდიან დაღლილი
 მსახიობები.
 იხსნიან გრიმს, იცვლიან ტანსაცმელს!

ა ქ ტ რ ი ს ა - მიყვარს, როდესაც ხატის წინ
 ანთია წმინდა სანთელი,
 და საიდუმლო პარპალით
 ბნელს ფანტავს მისი ნათელი...
 მყუდროდ, უხმოდ და უძრავად
 დნება, ვით მსხვერპლი დიადი,
 რომ მადლით გაასპეტაკოს
 თვალუწვდენელი წყვდიადი....
 მივჩერებივარ ამ დიდ ძალს
 მწარ-ტკბილად ჩაფიქრებული,
 მეცა უსიტყვოდ, უძრავად
 ცის სვეტად გაქვავებული...
 რაღაც უცნაურ ერთობას
 ვხედავ სანთელს და ჩემს შუა,
 მხოლოდ ვ გ რ ძ ნ ო ბ,
 თვარა ვერ ს წ ვ დ ე ბ ა
 ჩემი გონება და ჭკუა...
ა ქ ტ ი ო რ ი - სანთელი ჩემი ხორცია...
ა ქ ტ რ ი ს ა - სანთელი ჩემი ხორცია...
ა ქ ტ ი ო რ ი - სიცოცხლე - მოკლე პატრუქი,
 ნათელი - ჭკუა-გონება
 იმათგან განონაშუქი...
ა ქ ტ რ ი ს ა - ჩემი ხატია ს ა მ შ ო ბ ლ ო,
 სახატე - მთელი ქვეყანა,
 და რომ ვიწვოდე, ვდნებოდე,
 არ შემიძლია მეც, განა?
მ ს ა ხ ი ო ბ ე ბ ი - და რომ ვ ი წ ვ ო დ ე,
 ვ დ ნ ე ბ ო დ ე,
 არ შემიძლია მეც, განა?!

 ქრება შუქი.
 ქარი უმოწყალოდ თარეშობს სახურავ
 გადახდილ, დაპარტახებულ ეკლესიაში.
 კედლები დაბზარულია, ფრესკები
 ჩამორეცხილი და წაშლილი, იატაკზე
 ბალახია ამოსული - ეკლიანი, მყრალი
 ბალახი...
 მოუვლელი, მიტოვებული საფლავები...
 საფლავების ქვებზე ჩამომსხდარან კაცები:
 ილაჯგამოცლილი და უსასოო...
 უაზროდ დაბორიალობენ ქალები...
 დადის ბერიკაცი ნერგითა და ბარით
 ხელში... ეძებს ადგილს - სად დარგოს!!!
 მაგრამ ა მ ა ო დ!!!|
 მოფარებულში დგას სალოსი სანთლით,
 ხელს აფარებს, ეშინია ქარმა არ ჩაუქროს...
 არა და შემზარავად ზუზუნებს ქარი...

 მოხუცი ქალი - სად არის ჩვენი ჩანგური,
 ქვეყნის ჭირი და ლხინიო,
 სამშობლოს სისხლი და ხორცი
 მისივე ნაღველ - ტვინიო!
ქ ა ლ ი - იტირე მიწავ, სამშობლოვ,
 ზარი აუშვი ზეცაო!
ხ ე ი ბ ა რ ი - ისტორიულმა ღვთის რისხვამ
 დღეს შენთვის იორკეცაო!!!
ქ ა ლ ი - შენი ციხე-გალავანი
 ბევრჯერ სისხლით განაბანი
 მიწასთან ვ ი ნ გაგისწორა?
 ერთხელ მტკიცე, ახოვანი!
ს ა ლ ო ს ი - (მღერის) არ მშორდება მწუხარება და ჭირი,
 მაგრამ მაინც სულ...
მოხუცი ქალი - თავს დაგყურებს აოხრებულს
 ქვით და ეკლით რომ ივსებ გულს!
 მწუხრის ზეწარს დაუფარავს
 შენი მზე და შენი დილა!!!
ქ ა ლ ე ბ ი - მწუხრის ზეწარს დაუფარავს....
ს ა ლ ო ს ი - (მღერის) დედაშვილობამ ბევრს არ გთხოვ,
 შენს ნიწას მიმაბარეო....
ქ ა ლ ი - რა ხარ, ქართველო, შენ დღევანდელო?
 რომ ძლივს დ ა ღ ო ღ ა ვ, ვით ცოცხალ-მკვდარი...
 სამოწყალოზე გაგიშვერია
 ხელი და დახვალ სხვის მათხოვარი....
ხ ე ი ბ ა რ ი - ყველა თავში გვიჩაჩქუნებს,
 გარეშე და შინაური...
 ცხელსა მიწას უხვად ალბობს
 ოფლი ჩვენგან მონაწური...
ს ა ლ ო ს ი - (მღერის) ვერ ვნახე, დაკარგულიყო,
 გულამობსკვილი ვტიროდი...
ხ ე ი ბ ა რ ი - ჩვენი ჯაფით მონაყვანი
 სხვასთან მიდის საზრდო პური!
მოხუცი ქალი - იტირე, მიწავ, სამშობლოვ!
 ზარი აუშვი, ზეცაო!
ქ ა ლ ე ბ ი - ისტორიულმა ხვთის რისხვამ
 დღეს ჩვენთვის იორკეცაო!!!
ს ა ლ ო ს ი - (მღერის) ვინ რა იცის, რომ ეს გული მკვდარია,
 რომ სიცილი ზოგჯერ ცრემლზე მწარეა...
მოხუცი ქალი - ბანს გვეტყვიან ნაღვლიანად
 არე - მარე, მთა და ბარი!
 ნუთუ გულგრილად უყურებს
 ჩვენს ტანჯვასა მაცხოვარი?!!!
ქ ა ლ ი - სამეფოო, ძველთა - ძველო!
 დღეს სნეულო, გულის მწველო,
 დასჭკნა შენი ძველი ქება,
 ვით ზაფხულში მზისგან მდელო!!!
ქ ა ლ ე ბ ი - დასჭკნა შენი ძველი ქება!!!

 კვლავ ზუზუნებს ქარი... შორით მოისმის
 მოთქმისნაირი სიმღერა... კვლავ უაზრო ბორიალი...
 ნანგრევებზე გადაიარეს მოხეტიალე დასის
 მსახიობებმა...
 შეყოვდნენ წამით....

ა ქ ტ რ ი ს ა - აქ რომ კვდებოდნენ ჩვენი მამები,
 გატაცებულნი და გამსჭვალულნი
 სულ სხვა განზრახვით და სხვა იმედით
 სიკვდილის წინეთ უძგერდათ გული,
 ფიქრობდნენ: „ჩვენ ვართ უკანასკნელი
 სამშობლოს მსხვერპლი, გათავდეს ჭირი!“
ა ქ ტ ი ო რ ი - ადგილი იგი, სადც ჩვენს წინაპარს
 სისხლი უღვრია თავგანწირულსა,
 შვილთ გვეზიზღება, დღეს აღარ გვიყვარს
 და ვერ გვიხურებს გაყინულ გულსა!
 დავკარგეთ გრძნობა, აღარ გვაქვს გონი,
 გაგვიქრა სული მამა - პაპური!
 ჯილდო შეგვექმნა ჭკუის საწონი
 და ძმობის ნაცვლად - შური და შური!

 დამხვდურებმა სასტიკად იწყინეს
 აქტიორების ნათქვამი, პირად
 საყვედურად მიიღეს....

ქ მ ა რ ი - წახდა ჩვენი ჭირნახული:
 ვერ მოვიმკეთ რაცა ვთესეთ!
 ჩვენი წაღმა დანათესი
 უკუღმა გვიფარცხეს ქეზით!
მ ი ჯ ნ უ რ ი - უწესურად გაგვილიწეს,
 რაც მოვიმკეთ უმალ კვნესით!!!
შ ვ ი ლ ი - ფალიაზე წყალს გვისხამენ,
 რაღას ვიზამთ ჩახმახ-კვესით!
ხ ე ი ბ ა რ ი - ჩვენი ჯაფით მონაყვანი
 სხვასთან მიდის საზრდო პური...
ქ მ ა რ ი - შინ ცოლ - შვილს შიმშილი გვიკლავს,
 მაგრამ ვინ მიუგდოს ყური.
 მათსა საზრდოს სხვა იტაცებს,
 სტირის ცოლი მეძუძური,
 შიმშილისგან რძე უშრება,
 წივის შვილი უსუსური!
ო ბ ო ლ ი - რაც რამე გვაქვს
 სულ სხვას მიაქვს...
ხ ე ი ბ ა რ ი - ჩვენ ყოველდღე ტანჯვას ველით...
 ბედკრულთ რა გვაქვს გასახარი!
ა ქ ტ რ ი ს ა - მაგრამ მაინც ნუ დავცხრებით...
 კ ვ ა ლ ს ვუყეფოთ ნელა - ნელა!
ა ქ ტ ი ო რ ი - ეგებ ოდესმე გამოჩნდეს წარღვნის შემდეგ ცისარტყელა...
 დაიქუხოს, გაიელვოს, გაგვინათლოს დღეს რაც ბნელა,
 ახლის ტყავით შეგვიმოსოს, რაც შემთხვევამ დაგვიძველა!
შ ვ ი ლ ი - ენაც წაგვართვეს და რჯულიც -
 ნათელი რამღა გვფინოსო?
 „თამარ“ მონათლეს „ტამარად“,
 „ნინა“ დაარქვეს „ნინოსო“!!!
მ ი ჯ ნ უ რ ი - სად არის კუბო თამარის
 ქვეყნისგან ნაამბორისა,
 ვის ხელში არის საფლავი
 ნინო, - მოციქულთ-სწორისა?!
ხ ე ი ბ ა რ ი - სადაა ჯვარი ვაზისა
 შემკული წმინდის თმებითა,
 დასდუმდა მისი ტროპარიც
 ქართულის კილო - ხმებითა!
 ქრისტეს სახელით ქრისტეს რჯულს
 წვალება შემოერია
 და ჩვენს ეროვნულ ფიცარზე
 „ქართველი“ აღარ სწერია!
ქ მ ა რ ი - არიან ჩვენში დღეს სწავლულები,
 შორიდან თუმცა ბევრს გვინათებენ,
 მაგრამ ახლოს კი, დალოცვილები,
 როგორც ფუტურო, ვერას გვარგებენ!
ო ბ ო ლ ი - გვატყუებენ, გვაბრიყვებენ,
 გზას გვიხლართვევენ წარა-მარა!...
ა ქ ტ ი ო რ ი - დროა, თვალი გავახილოთ,
 რაც მოვტყუვდით, - ისიც კმარა!...
მ ო ხ უ ც ი - რას მეტყვი, ძმაო, მისთანას,
 რომ არ მსმენოდეს ათასჯერ?!
 სიტყვას ნუ აჭიანურებ,
 მოკლედ გამოსთქვი.... გადასჭერ!
 რასაც შენ ამბობ, ეგ ხომ ჩვენც
 იმ თავიდანვე ვიცოდით!
 წყალი მაშინაც გვახჩობდა,
 ცეცხლში მაშინაც ვიწვოდით!
ქ მ ა რ ი - წამალი გვინდა! რამე ხსნა
 შეპყრობილთ მრავალ სენითა!
 ვის განუკურნავს სნეული
 რჩევით და მარტო ენითა!
მ ო ხ უ ც ი - ჩვენ გმირი გვინდა დღეს, ძმაო!
 უკვდავებისა მძებნელი!
 და არა ნაცარქექია...
 ტიტინა, ქუჩის მტკეპნელი!
ხ ე ი ბ ა რ ი - ვინც იჩემებს მოღვაწობას
 მოღვაწეა განა ყველა?
 ზოგჯერ თურმე ძაღლივით ყეფს
 მატყუარა კუდა-მელა....
მ ო ხ უ ც ი - ფუ, იმ მოედანს, სადაცა
 ვირები ბედაურობენ!
 შ ა ბ ა შ იმ ერსა, თუ კი რომ
 უღირსნი მეთაურობენ!
ქ მ ა რ ი - და ვაი იმ დროს, როდესაც
 ვეღარ სჭრის ჭკუა-გონება
 და ყოველგვარი ღირსება
 ვერცხლითა აიწონება!
მ ო ხ უ ც ი - როდესაც მონას უფალი (ბატონი)
 ზიზღითა თავზე აფურთხებს!
 მონა კი სამაგიეროდ
 ფეხებს ულოკავს, აკურთხებს!
III მ ს ა ხ ი ო ბ ი - ჰო!!!
 აღარა ღირს სიცოცხლე,
 სიკვდილი სანატრელია,
 მაგრამ უძებრად შურისა,
 ვაი, რომ ისიც ძნელია!
ქ მ ა რ ი - არა, არა! სხვა დრო გვინდა!...
 გამოვიდეს სულ სხვა დასი,
 რომ ძველსაც და ახალსაც
 ღირსეულად დასდვან ფასი!
ხ ე ი ბ ა რ ი - ვინც ღირსია - მას თაყვანი!
 ვინც არა და - მას პანღური!
მ ო ხ უ ც ი - იქ, სადაც ძველად ქართველი ქართველს
 ხელს მიაწვდიდა ძმურად, საშველად,
 დღეს იქ ქართველი ყელში უჭერს ხელს
 თვის მოძმეს სულის ამოსახდელად!!!
 მოხუცი ქ ა ლ ი - რას შვრებიან, რას სჩადიან?
 რას ეძებენ, ნეტავ რასა?
 დარევიან ერთმანეთსა,
 უპირებენ გამოხვრასა!
ს ა ლ ო ს ი - ეს სოფელი სწორედ საგიჟეთია:
 ყველა სჩემობს ჭკუას, გრძნობას, გონებას!...
 ვეღარ ვარჩევთ მართალს და მოჩვენებულს!!
 ვინ გადურჩეს უგნურების მონობას?!
ხ ე ი ბ ა რ ი - გარეგნობა, ჭრელი სანახაობა,
 თვალსაჩინო, სათვალთმაქცო თვისება,
 აი, ქვეყნად რა ამაღლებს კაცად კაცს!...
 ვის რად უნდა ჭეშმარიტი ღირსება?

 უცებ აღმოაჩინეს, რომ მათ თავზე
 ახალგაზრდა, სათნო გარეგნობის
 ბერი - ყარიბი წამოადგათ...

ბ ე რ ი - ვ ი ტ ი რ ო თ?
 არა!
 ვაჟკაცსა
 არ შვენის ცრემლის გლოვანი:
 „სჯობს სიცოცხლესა ნაძრახსა
 სიკვდილი სახელოვანი“!
 დამჭკნარი ვარდი ცრემლებით
 არ განედლდება... ა რ ა ო !
 მარტო ც რ ე მ ლ ე ბ ი ქვეყნისთვის
 საშველად არა კმარაო!
 ხანდახან ცეცხლი გაჰქრება
 და გაცივდება კერაცა,
 გგონია - სახლი იღუპვის
 და იმის ბედისწერაცა!
 მაგრამ რომ გაჰქექ ცივ ნაცარს
 და გამოუქექ მას ძირსა,
 იქ ნახავ ობოლ ნაკვერცხალს
 მიმალულ - მივიწყებულსა!
 და იმ ნაკვერცხლით აანთებ,
 ააგუგუნებ კერასა...
 სახლიც დათბება და ბნელი
 ნათელს ვერ ავნებს, ვერასა!
 ასეა ე რ ო ვ ნ ე ბ ა ც ა!
 ხანდახან შებღალულია,
 მაგრამ სიცოცხლის ნიშანი
 სადღაცა მიმალულია!
 მ ო ძ ე ბ ნ ა უნდა იმ ნიშნებს
 და ქვაკუთხედად დადება...
 ის აკვანია მომავლის
 მყობადიც დაიბადება!
 არ მომკვდარა, მხოლოდ სძინავს
 და ისევე გაიღვიძებს!
 ვინც შენატრის იმის სიკვდილს
 უმალ მასვე დაამიწებს...
 ბევრის ბრძოლით დაღალულსა
 ეჭირვება მოსვენება!
 შემცდარია, ვინც გულს იტეხს
 წესი არის და ბუნება!

 ბერმა გზა განაგრძო... წავიდა...
 მისმა ნათქვამმა ყველა ჩააფიქრა...
 პ ა უ ზ ა.

ა ქ ტ ი ო რ ი - ჩვენ კი ჩვენდა თავად გეტყვით,
 გულსა სწამს და ჭკუას სჯერა,
 რომ ჯერ კიდევ არ გამქრალა
 მომავალი ბედისწერა!
 მისთვის, რომ დღეს ვეღარ გვარჩენს -
 არ გვიმართლებს ორგულობა!
 ჩვენს წინაპრებს თუ ჰქონიათ,
 ჩვენცა გვქონდეს დიდსულობა!
ა ქ ტ რ ი ს ა - არ მომკვდარა, მხოლოდ სძინავს
 და როდესაც გაიღვიძებს,
 მ ო ი გ ო ნ ე ბ ს იმათ სახელს,
 ვინც დღეს იმას არ ივიწყებს!!!
ქ მ ა რ ი - ყოველი წვეთი ჩემი სისხლისა
 თუ კი გამოზრდის მამულიშვილსა,
 ცოდვა არ არის, რომ მოვერიდო
 მაშინ მე ტანჯვას და თვით სიკვდილსა!
ო ბ ო ლ ი - არა!
 სიკვდილი ვერ შემაშინებს
 მომზადებულსა მამულის მსხვერპლსა!
მ ი ჯ ნ უ რ ი - მზად ვარ შევსწირო სული და ხორცი
 და სამშობლოზე ვყრიდე თვით ფერფლსა!
შ ვ ი ლ ი - თუ ჩემს სამშობლოს გამოაღვიძებს
 ჩემი სიკვდილი - აჰა, მეც მზად ვარ!!!
ა ქ ტ რ ი ს ა - დავივიწყოთ ის „ნანინა“,
 რამაც დღემდე დაგვაძინა!
 სხვა კილოზე დავამღეროთ,
 თუ რომ ბედმა გაგვიცინა!
ა ქ ტ ი ო რ ი - ბერო ქართლო, გულს ნუ იტეხ,
 კმარა ცრემლი რაც გვედინა!
ს ო ფ ლ ე ლ ე ბ ი - ღმერთო, წვიმა მოიყვანე,
 წითელი და შხაპუნაო,
 რომ გავიდეთ სამუშაოდ
 და დავძახოთ „ჰოპუნაო“!!!
ა ქ ტ ი ო რ ე ბ ი - ღმერთო, წვიმა მოიყვანე,
 მიწის გამალბობელიო,
 რომ გასწყვიტოს ჭია-ჭუა
 ქვეყნის დამამხობელიო!!!

 მსახიობებმა წასვლა დააპირეს...
 წავიდნენ კიდეც...
 მაგრამ გადადგეს თუ არა რამდენიმე
 ნაბიჯი, - მოიხედეს... დამხვდურთა
 მზერაში აშკარა დაეჭვება ამოიკითხეს...
 სალოსი გამოედევნა, გადაუსწრო, დააშტერდა
 მათ და ღიღინით უკან გამობრუნდა...

ს ა ლ ო ს ი - (მღერის) არ მშორდება მწუხარება და ჭირი,
 მაგრამ მაინც...
ა ქ ტ რ ი ს ა - ნუ კითხულობთ: „ვინა ვართ?
 სიდან მოვალთ? სად მივალთ?“
 სულ ესა ვართ, რაცა ვართ,
 რასაც გვხედავთ თვალდათვალ!
ა ქ ტ ი ო რ ი - თავისუფლად დავდივართ
 არც ბატონად, არც მონად,
 ცა ქუდად არა გვყოფნის,
 დედამიწა ქალამნად!
III მ ს ა ხ ი ო ბ ი - უფროსი, არც უმცროსი
 ნებით არვინ გვყოლია!
 ვინცა გვცნობს და ვისაც ვცნობთ, -
 ყველა ჩვენი ტოლია!!!
ა ქ ტ რ ი ს ა - მე რომ მაქვს, - ის სიმდიდრე
 ღვთისგან მოცემულია:
 სულია ის საუნჯე
 და სიმდიდრე გულია!
III მ ს ა ხ ი ო ბ ი - დღეს რომ მეფე ვარ, ხვალ - მწყემსი!
 ხან გლახაკი ვარ, ხან გმირი...
I მ ს ა ხ ი ო ბ ი - რომ მეტირება - ვიცინი,
 და მეცინება, რომ ვსტირი!
ა ქ ტ ი ო რ ი სულ სხვა ვართ სცენის გარეშე....
 მაგრამ ეს თქვენთვის ერთია,
 ყველგან რომ თანსწორად ხედავს
 ის მხოლოდ ერთი ღმერთია!
ა ქ ტ რ ი ს ა - ჩემი ხატია - სამშობლო!
 სახატე - მთელი ქვეყანა!
 და რომ ვიწვოდე, ვდნებოდე
 არ შემიძლია მეც განა?
ა ქ ტ ი ო რ ე ბ ი - და რომ ვიწვოდე, ვდნებოდე
 არ შემიძლია მეც განა?

 მსახიობები კარავში შედიან....
 უკუნი სიბნელეა, მხოლოდ რამოდენიმე
 სანთელი ანათებს სარკის წინ მჯდომარე
 მსახიობების სახეებს...
 სპექტაკლის წინა სამზადისი... ფუსფუსი...
 იკეთებენ გრიმს, იცვამენ კოსტუმებს...
 იმეორებენ ტექსტს... აქტრისამ როლი
 გადადო, სანთელს წამოავლო ხელი...

ა ქ ტ რ ი ს ა - წარსული გულს მწყვეტს, აწმყო მაღონებს,
 მომავლისაგან თუნც ბევრს მოველი,
 მაგრამ ბევრია ჩვენში გვამები
 ყოვლის კეთილის ხელისშემშლელი!
 რა უფლება აქვს ვისმეს გაჰყიდოს
 სისხლი და ძვალი მამა-პაპური?
ა ქ ტ ი ო რ ი - მაგრამ უფლებას დღეს ვინ დაეძებს?
 განა „კაცობა“ ეთქმის დღეს ქართველს?
 ნახევრად მძინარს, ყოვლად უგულოს
 და ცხოვრებისთვის გამოურკვეველს?
 ვაი, რომ არა!
ა ქ ტ რ ი ს ა - ვაი, რომ არა!
 დიდი ხანია
 რაც გაირისხეს იმათ უფალი
 და გაატანეს მტერსა და ორგულს
 მამა - პაპური მ ი წ ა და წ ყ ა ლ ი!
 ზოგი გაყიდვით, ზოგი წართმევით,
 ზოგიც უფლების ჩამორთმევითა...
 და ყველამ კლიტე დაადვა ენას
 საუკუღმაღთო აღმა - კმევითა!
 ა მ ა ს მოვთქვამდი, ამას ვტიროდი,
 ცრემლებმა სახე დამწვა, დაჰღარა!

 იგი მიდის სკივრთან, ახდის თავს,
 იქიდან იღებს ძველ რუქებს, სიგელებს,
 ეტრატებს, წიგნებსა და გაზეთებს,
 დროისგან გაყვითლებულ და გაცრეცილ
 ფურცლებს... დასცქერის მათ...

 როდის იქნება ის დრო, რომ ჩვენში
 ზიზღით, თითებით მათ გვიჩვენებდნენ
 და საზოგადოდ არ თუ ღირსებას,
 იმათ ს ა ხ ე ლ ს ა ც კი აჩვენებდნენ!
 დაუფარავად, პირუთნეველად,
 მრისხანედ სჯიდნენ სულ იმათ ავზედ:
 და ოდეს მოჰკვდნენ, ს ა მ ა გ ა ლ ი თ ო დ
 ზედ აფურთხებდნენ იმათ საფლავზედ....

 რუქებსა და სიგელებს უკანვე ინახავს
 სკივრში... ხმაურით ახურავს სახურავს!
 ცოტა ხნით სკივრზე ჩამოჯდება,
 შეისვენებს...

ა ქ ტ ი ო რ ი - ეს სოფელი - თეატრია!
 ხალხს ვადარებ აქტიორებს:
 ახალ - ახალ როლს თამაშობს
 და ხანდახან იმეორებს!
 ვის შეხვდებით - აბა ბრძანეთ
 უპირბადოდ მოარულსა?
 სიტყვით სხვა ვართ, საქმით სულ სხვა,
 ცბიერებით ვწირავთ გულსა!
 ცხოვრებაში ვინც კი უკეთ
 ითამაშებს, ითვალთმაქცებს -
 სახელს მხოლოდ ის მოიმკობს,
 გარეგნობით გაგვიტაცებს!!!
ს უ ფ ლ ი ო რ ი - მაგრამ ვინც კი ჩუმად შრომობს
 და არ არის „აქტიორი“,
 ის აღარც სჩანს, ორმოში ზის...
 ვით საწყალი სუფლიორი....

 სუფლიორი რეკავს ზარს!
 ეს სპექტაკლის დაწყების ნიშანია!
 მსახიობები წამოიმართებიან,
 მაგრამ რატომღაც შეყოვნდებიან...

ა ქ ტ რ ი ს ა - იქ, სადაც, ძმებო, უმეტესობას
 უკუღმა ესმის პატიოსნება -
 ყურს ვინ დაუგდებს სიმართლის მღერას
 და ვის რად უნდა ტკბილი მგოსნობა?
III მ ს ა ხ ი ო ბ ი - იქ, სადაც მხოლოდ პირადულისკენ
 აქვთ მიქცეული თვალი და ყური...
 რად ეამებათ, აბა მითხარით,
 ლექსი ტკბილი და ტკბილი ჩანგური?
ა ქ ტ ი ო რ ი - იქ, სადაც მოძმე თავისვე ძმასა,
 მტერთან აბეზღებს მარად და მარად,
 ვინ ეყოლება საბრალო მღერალს
 გაჭირვების დროს შემწედ და ფარად!
 იქ, სადაც თურმე ქეყნისთვის შრომა
 მაიმუნობა ბევრსა ჰგონია,
 მართალი სიტყვა, - სცენიდან თქმული
 რა სასიამო გასაგონია?!

 სუფლიორი მეორედ რეკავს ზარს!
 მსახიობები ერთად იკრიბებიან:
 ეს ერთგვარი რიტუალია!!!

ა ქ ტ ი ო რ ე ბ ი - მართალს ამბობდეს ენა!
 სწორად ისმენდეს ყური!!!!
 ჩემი ხატია - სამშობლო!
 სახატე - მთელი ქვეყანა!
 და რომ ვიწვოდე, ვდნებოდე
 არ შემიძლია მეც განა?!

 მსახიობები სწრაფად გადიან!!!
 ღია ცის ქვეშ გამართული
 სახელდახელო სცენა...
 სოფლის ბინადარნი სცენის ირგვლივ
 იკავებენ ადგილებს...
 იწყება სპექტაკლი!
 ისმის საყვირების ხმა, იხსნება ფარდა.
 სცენა სამიკიტნოს წარმოადგენს!
 მსახიობები სამიკიტნოს ოფიციანტებს
 განასახიერებენ... ისინი ცეკვავენ,
 მღერიან, მუშტრებს უხმობენ...

მ ს ა ხ ი ო ბ ე ბ ი - (მღერიან)
 მაღლით ცეცხლის წვიმა მოდის,
 დაბლა დგება სისხლის ღვარი,
 ცა და მიწა გადაბრუნდა,
 გაგვისწორდა მთა და ბარი!
 მწყერს მიმინო შეუშინდა,
 კურდღელს - მწევარ - მეძებარი;
 შევარდენი შეაშინა
 მტრედმა დასცა შიშის ზარი!
 ძმა ძმას სწირავს, მამა - შვილსა,
 მეგობარსა - მეგობარი!
 ცაო! ცაო! მოიწმინდე,
 დაგვიყენე ისევ დარი!
 შევარდენო, ფრთა გაშალე,
 ცის კამარას თავი ჰკარი!....
IV მსახიობი - პიიპუ, პამპულ, კინკილ - პამპულ!
 პამულა რომ შეკაზმულა
 ჯიღითა და ჯინჯილითა,
 ყურა - რაშზე გადამჯდარა
 მოაგელვებს ჩიკჩიკითა!

 ფიცარნაგზე შემორბის ჯოხის ცხენზე
 გადამჯდარი, ფრაკში და ცილინდრში
 გამოწყობილი აქტიორი, სახეს ნიღაბი
 უფარავს...

II მსახიობი - პამპულ, საით მიბრძანდებით
 რას მიირთმევთ დილ - დილითა?
I მსახიობი - უნდა ლხინში დაგვეწვიოთ,
 დაგიხვდებით წიწილითა,
 გოჭის კუდს ზედ დაგიმატებთ, (დაგითავებთ)
 ღვინოს გასმევთ ჭინჭილითა!
ა ქ ტ ი ო რ ი - როდესაც ჩემს წინ სუფრაზე
 ცხელი, შუშხუნა მწვადია,
 მაშინ მე სამშობლოსათვის
 ყოველი კარგი მწადია!
 როდესაც ვეტრფი ქართველ ქალს,
 ვეძლევი ნეტარებასა...
 ვეღარა ვფარავ, სახალხოდ
 ვამბობ ჩემს აღსარებასა:
 „თუ გსურთ, რომ დავრჩე ქართველად,
 ვიხდიდე მშობლის ვალებსა,
 ნუ გამომილევთ ღვინოსა,
 ცხელ მწვადს და ლამაზ ქალებსა!

 გამოსცალა თასი, წაეპოტინა
 ოფიციანტ გოგოებს...

 ჩემისთანა პატრიოტი
 განა არის სადმე კიდევ?
 გარწმუნებთ, რომ ვერ შეხვდებით,
 გინდ მოლახოთ კიდით - კიდე!
 ღვინოს ბევრს ვსვამ, მიყვარს მწვადი,
 არტალა და ჩახოხბილი...
 ფლავსაც ხომ სულ ხელითა ვჭამ,
 რომ არ მოხვდეს ჩანგალს კბილი...

 ღვინით შეუვსეს თასი.

 ისე ლუკმას არას შევჭამ
 და არც დავლევ სადღეგრძელოს,
 რომ არა ვსთვა: „გაუმარჯოს,
 გაუმარჯოს საქართველოს!“
 რაც შეჰფერის მამულიშვილს,
 ვასრულებ მე ყველაფერსა,
 უკუღმართის ხმით ვიმღერი
 ქართულ „მრავალჟამიერსა“!
 ერთი სიტყვით, - ქართველობა
 გამჯდარი მაქვს სრულად ტანში!
 რომ მოგწონვართ, თქვენც კი გატყობთ,
 აბა, დამიკარით ტაში!
IV მსახიობი - გამხიარულდი, ბუხარო,
 დაფიქრებული ნუ ხარო!
I მსახიობი - ჩვენს მოყვრებს ყველას უყვარხარ!
II მსახიობი - მტრებს ხომ სძულხარ და სძულხარო!

 „პატრიოტი“ ღვინოს ასმევს ოფიციანტ
 გოგონებს... შემდეგ ანიშნებს „საეჭვო“
 კარისაკენ... თვითონ გადის... შეჟუჟუნებული
 გოგონები მას მიჰყვებიან....
 ამას ყველაფერს თვალს ადევნებენ
 დახლთან მჯდომი მამაკაცი და კუთხეში
 შეყუჟული დამლაგებელი...

III მ ს ა ხ ი ო ბ ი - გამოიცვალა ქვეყანა,
 ჩარხი უკუღმა ტრიალებს!
 ვირი კოკობ ვარდს დაჰგალობს,
 ბულბული ვირებ ჰღრიალებს!
 ქურდები სჭრიან სამართალს
 მართლებს უყრიან ბორკილსა
 და ქვეყნის მტერი იუდა
 დასცინის მამულიშვილსა!
 ბრიყვი და უსწავლელები
 თავში უდგია ჭკვიანებს!!!
 გაქრეს ეს წამი ბარემღა
 ნეტავი რად იგვიანებს?!

 იხდის ფულს და გადის.
 დამლაგებელი დალაგებას იწყებს...

ა ქ ტ რ ი ს ა - გაჰქრეს ეს წამი ბარემღა,
 ნეტავი რად იგვიანებს!!!

 ოთახიდან ბრუნდებიან გოგონები.
 ნაშოვნ ფულს ითვლიან და საცვლებში
 ინახავენ... აშკარად უკმაყოფილოები
 არიან....

II მსახიობი - დედამ რომ შვილი გაზარდოს
 და მერე ამისთანაო?!
 ნაცარქექია რამ არის
 ყველგან და ყველასთანაო!
I მსახიობი - არც ლხინში ვარგა, არც ჭირში
 ზარმაცი, ენაჭარტალა!
 და კუჭით უყვარს სამშობლო,
 როგორც ფლავი და არტალა!

 შემოდის „პატრიოტი“...
 გოგონები მას მიეხალისებიან...

ა ქ ტ რ ი ს ა - შეხედეთ ფარისეველსა
 ლოცვითა ღამის მთესველსა,
 ცხადად ბოროტის დამგმობსა,
 ჩუმად კი ცოდვის მდეველსა!
I მსახიობი - პიიპუ, პამპულ, კინკილ-პამპულ,
 ასე რამ გაგაცხარაო?
 სიტყვა-პასუხს ისე ხმარობ,
 როგორც კარგი ჯაფარაო!
II მსახიობი - შენი ჭკუის წაღმა ხნული
 უკუღმა ვინ დაბარაო?
ა ქ ტ რ ი ს ა - ჩუ, ქართველო, ბედნიერო,
 ნუ ამბობ - მამული მიყვარს!
 როგორ უნდა დაგიჯერო,
 რომ ძმის სისხლით ხელი გიყარს!!!
 ძაღლმაც კი იცის, პირუტყვმა,
 შინ ბრძოლა მაშინ ძნელია,
 როცა იმაზე მიმსვლელად
 გარეშე მტერი მგელია!
 სანამ მტერი ჩვენს გარეშე
 სასიკვდილოდ გვემუქრება,
 შინაური ბრძოლა არის
 უსუსური უგნურობა!
 ბედნიერება ამ ქვეყნად
 შეერთებული შრომაა...
 რა დროს მტრობაა ძმებისა
 და რა დროს განზე დგომაა!
ა ქ ტ ი ო რ ი - აქეთაც ვარ, იქითაც ვარ,
 მიყვარს შუა მე ტრიალი!
 მაგრამ არსად კი არა ვარ:
 ჩემთვისა ვარ... ნ ე ი ტ რ ა ლ ი!
 მე არა მსურს, - ჩემზე ვინმე
 რომ განრისხდეს! იყოს მწყრალი!
 იაც მომწონს, ვარდიც მიყვარს,
 რადგანაც ვარ... ნ ე ი ტ რ ა ლ ი!
 ვინც ამ ქვეყნად პირდაპირობს,
 ვაი, მხოლოდ მისი ბრალი,
 თვარა ყველგან კაი ყმაა
 ჩემისთანა ნ ე ი ტ რ ა ლ ი!
ა ქ ტ რ ი ს ა - კიდევ გეტყვი: „ჩუ, ოხერო,
 მამაცი ვარ!“ - ნუ იძახი!
 როგორ უნდა დაგიჯერო,
 როცა ტყავს გაძრობს მათრახი!
ა ქ ტ ი ო რ ი - მადლობა ღმერთს, რომ სხვებივით
 არ მებნევა გზა და კვალი!
 გადავდივარ, გადმოვდივარ!!!
 ისე, როგორც ნ ე ი ტ რ ა ლ ი...
 აქეთაც ვარ, იქითაც ვარ,
 მიყვარს შუა მე ტრიალი!
 მაგრამ არსად კი არა ვარ!
 ჩემთვისა ვარ, - ნ ე ი ტ რ ა ლ ი !
ა ქ ტ რ ი ს ა - ჩუ, ჩუ და ჩუ, მშვენიერო,
 ნუ ამბობ: „მე ვარ ლამაზი“!
 როგორ უნდა დაგიჯერო:
 სახეზე გაქვს შურის ხაზი!
ა ქ ტ ი ო რ ი - მე არა მსურს, ჩემზე ვინმე
 რომ გარისხდეს! იყოს მწყრალი!
 იაც მიყვარს, ვარდიც მომწონს,
 რადგანაც ვარ ნ ე ი ტ რ ა ლ ი!

 „პატრიონი“ განზე გადის.

I მ ს ა ხ ი ო ბ ი - გამხიარულდი, ბუხარო,
 გულჩახვეული ნუ ხარო!
II მ ს ა ხ ი ო ბ ი - ზაფხული მოდის, ზამთარი
 მიდის და რაღას სწუხარო?!
ა ქ ტ რ ი ს ა - შეხედეთ ფარისეველსა,
 ლოცვითა ღამის მთეველსა!
 წამის-წამს ახსენებს უფალს,
 ამ თვალთმაქცობით გიხვევთ თვალს!

 „პატრიოტი“ იხსნის ნიღაბს, იჩოქებს
 და იწყებს „ლოცვას“....

ა ქ ტ ი ო რ ი - სულო ბოროტო, შენდა მოვიტყვი...
 ბედნიერებას არ გთხოვ, ნუ მომცემ!
 შენდა წყალობად იმას მივითვლი -
 თუ ჩემს მოძმეებს როგორმე დასცემ !!!
 შენდა პატივად აღქმასაც დავდებ,
 ხმელა წყალ - პურზე მე ვიმარხულებ,
 თუ იმდენსაც იქმნ, რომ ქართველებსა
 ერთი - ერთმანეთს შენ შეაძულებ!
 მომეცი მხოლოდ იმდენი სწავლა,
 ხერხი, გონების განვითარება,
 რომ მე შემეძლოს ხალხის დაჩაგვრა
 და მით გულს მივცე მე ნეტარება!
ა ქ ტ რ ი ს ა - მე ვერ შემაცდენს თქვენსავით
 მარხვით, ლოცვით, მოხრილ თავით,
 შევუტყვე ფარისევლობა -
 ღირსია ჩაიქოლოს ქვით !
ა ქ ტ ი ო რ ი - პირმოთნეობის, მოღალატობის
 და ორპირობის მომმატე ნიჭი,
 რომ ვიმოქმედო ჩვენს ქვეყანაში
 და მე თანდათან წინ წარვსდგა ბიჯი!
 სულო ბოროტო! ეს აღმისრულე
 და მეტს არ ვითხოვ შენგან დიდებას!
 მაშინ შენც ნახავ, რომ ყველა ერთხმად
 მე დამიწყებენ ჩვენში დიდ ქებას!

 „პატრიოტს“ თავზე წამოადგება
 დამლაგებელი...

 ვინც ამ ქვეყნად პირდაპირობს,
 ვაი მხოლოდ მისი ბრალი...
 მადლობა ღმერთს, რომ სხვებივით
 არ მებნევა გზა და კვალი...
ა ქ ტ რ ი ს ა - გადადიხარ, გადმოდიხარ,
 ისე როგორც ნეიტრალი!
 საქმით სულ სხვა ხართ,
 სიტყვით სხვა,
 ორჭოფობს თქვენი გონება,
 თანასწორობას ჰქადაგებთ
 და გსურთ კი გაბატონება!
 თუ რამეს ელით, წინ მიხვალთ
 გაბედვით, იერიშითა...
 და თუ არა და... იხევით
 სულ უკან - უკან შიშითა!
 მუდამ სხვას ეძებთ, სხვა გინდათ
 საქმის დროს გზად და ხიდადა...
 მზა საქმეს ეპოტინებით
 და თავი მოგაქვსთ დიდადა!
 საბრალო ჩვენი ქვეყანა
 ყურს გიგდებთ გულის ძგერითა
 და თქვენ კი იმას ატყუებთ
 მომხიბლავ სიტყვა წერითა!
ა ქ ტ ი ო რ ი - გარეგნობა, ჭრელი სანახაობა,
 თვალსაჩინო, სათვალთმაქცო თვისება,
 აი, ქვეყნად რა ამაღლებს კაცად კაცს!...
 ვის რად უნდა ჭეშმარიტი ღირსება?
ა ქ ტ რ ი ს ა - ფარისეველო, გაუტანელო!
 სხვასთან თავმხრელო, შინ ორმოს მთხრელო!
 ნაგავის მყრელო, შენ ჭრელო გველო,
 რამ შეგაძულა, - სთქვი, - ს ა ქ ა რ თ ვ ე ლ ო ?!

 „პატრიოტმა“ დაისხა ღვინო...

ა ქ ტ ი ო რ ი - ცა - ფირუზ, ხმელეთ - ზურმუხტო,
 სულის ჩამდგმელო მხარეო,
 შენი ვარ, შენთვის მოვკვდები,
 შენზევე მგლოვიარეო!
 (მღერის) დედა - შვილობამ, ბევრს არ გთხოვ:
 შენს მიწას მიმაბარეო,
 ცა - ფირუზ, ხმელეთ - ზურმუხტო,
 ჩემო სამშობლო მხარეო!

 შესვა ღვინო... დაყარა ფული დახლზე
 და კმაყოფილი გავიდა...
 უკან გაედევნა მადლიერ ოფიციანტთა
 ჯოგი...

ა ქ ტ რ ი ს ა - მინდა რამ ვსთქვა, მაგრამ რა ვსთქვა
 უსამართლოდ ალაგმულმა?
 ჩემი გრძნობა უნდა უხმოდ
 შიგ ჩაიკლას წყლულმა გულმა!

 და იგი უეცრად იწყებს ცეკვას...
 სრულდება ცეკვა „ფარიკაობა“ ტრადიციული
 სიუჟეტით...
 ო ღ ო ნ დ!!!
 ფინალში ქალი მანდილის ჩაგდებას
 დ ა ა გ ვ ი ა ნ ე ბ ს !!!
 ხელებში გაეხლართება და ვეღარ მოასწრებს...
 და მოფარიკავე ჭაბუკები ერთმანეთს
 განგმირავენ....

ა ქ ტ რ ი ს ა - მზეო, ამოდი, ამოდი,
 ნუ ეფარები გორასა...
 ქართველს
 ქართველი
 მოუკლავს!
 და უპატრონოდ გორავსა!
IV მ ს ა ხ ი ო ბ ი - ნაშობს აღარ სწამს მშობელი,
 ძმა ძმაზე ახჭენს კბილებსა...
 ნეტავი რა აქვთ სამტერო
 ერთი დედ - მამის შვილებსა?
I მ ს ა ხ ი ო ბ ი - მაგრამ ვერ ამჩნევს მზე - ბნელი,
 ვერც მტერს და ვერც მოყვარესა
 და ვის მიენდოს არ იცის
 რომელ ხალხს და რა მხარესა!
II მ ს ა ხ ი ო ბ ი - ვეღარა ხედვენ, დაებნათ
 საერთო გზა და კვალიცა,
 რომ აღარა სწამთ წარსული,
 არ სჯერათ მომავალისა!
IV მ ს ა ხ ი ო ბ ი - მეტყვიან: დროებითია
 ეს ყველა წარმავალივიო!
III მ ს ა ხ ი ო ბ ი - კი მაგრამ მაშინ რაღა ვქნათ,
 რომ წაგვიხდინოს კვალიო?
 რაც ათასწლობით აღვნიშნეთ
 ის ამოვიფხროთ სუყველა?
 და ვეღარ მივსწვდეთ მომავალს?
 გავქრეთ?
 გავქარწყლდეთ
 ნელ - ნელა ?
I მ ს ა ხ ი ო ბ ი - აღარვინ ფიქრობს ამაზე
 შორს საკითხია ესაო…
II მ ს ა ხ ი ო ბ ი - ჩვენ მხოლოდ უნდა ვიზრუნოთ
 რაც ჰშვენის დღეის დღესაო!...
IV მ ს ა ხ ი ო ბ ი - ასე იძახის სუყველა,
 კაჭკაჭად გადაქცეული,
 გულის მაგიერ რომ მხოლოდ
 კუჭი ჰყავთ გაღმერთებული...
ა ქ ტ რ ი ს ა - მზეო, ამოდი, ამოდი!
 ნუ ეფარები გორასა,
 თორემ სიბნელემ დაგვძლია,
 ვსდგამთ უგნურების ხორასა!
ყველა მსახიობი - დრო არის!
ა ქ ტ რ ი ს ა - დრო არის სწორ გზას დავადგეთ,
 გამოვახილოთ თვალები,
 რომ მოყვრებს მაინც გადავრჩეთ
 მტრისაგან განაწვალები!
ყველა მსახიობი - მზეო, ამოდი, ამოდი!
 ნუ ეფარები გორასა!
ა ქ ტ რ ი ს ა - ქართველს
 ქართველი
 მოუკლავს!
 და ჯერაც აგერ გორავსო!

 ჟღერს სამგლოვიარო ქორალი...
 ყველაფერი მწუხრს მოუცავს!
 შემოდიან აქტიორები.
 მათ სიტყვებში ყოველგვარ პათეტიკას
 მოკლებული, იმედიანი, ლოცვის
 მსგავსი მ უ დ ა რ ა ა !!!

III მ ს ა ხ ი ო ბ ი - ბერო, ქართლო, გულს ნუ იტეხ,
 კმარა, ცრემლი რაც გვედინა!
 ამდენი ხნის მწუხარება,
 ნახავ, - მალე გაგეყრება!
 გაიღვიძე, დროს ნუ ჰკარგავ,
 თუ რომ გინდა ნეტარება!
ა ქ ტ ი ო რ ი - თვით სიცოცხლეა სიფხიზლე,
 გაიღვიძე, გეჩქარება!
 ნუთუ ჯერ ვერ შეგინიშნავს
 ის ვარსკვლავი როგორ ბრწყინავს?
 შენი არის! ბედს გექადის!
 მიეგებე, ახალი დრო
 შესამკობლად გვირგვინს გიწნავს!
III მ ს ა ხ ი ო ბ ი - დიდებაო, ძველის - ძველო!
 დღეს სნეულო, საეჭველო!
 გულს ნუ იტეხ, წამოდექი,
 ნეტარების მომლოდნელო!
 მოგვასწარ, რომ ვიძახოდეთ:
 „ვაშა, ვაშა, საქართველო!“
 გამოღვიძებულს სურვილს ქვეყნისას
 ხელს მოუმართავს მწამს მე თვით ზეცა!
ყველა მსახიობი - გამოღვიძებულს სურვილს ქვეყნისას
 ხელს მოუმართავს მწამს მე თვით ზეცა!

 სპექტაკლი დამთავრდა.
 მსახიობები სტოვებენ სცენას....
 ისევ კარავი... იხსნიან გრიმს, იხდიან
 სამოსს, ალაგებენ რეკვიზიტს...
 შეკრეს თავიანთი ბოხჩა-ხურჯინები...
 წამოიშალნენ...
 მაგრამ მიმავალთ წინ ქალი გადაუდგა!
 სოფლელები ვახშმად ეპატიჟებიან
 არტისტებს.

დ ე დ ა - ხან მაქვს წყალი და პური,
 ხანდახან მშიერიც ვარ,
 მაგრამ ბედს არ ვემდური,
 მაინც ბედნიერი ვარ!
 სანამდის მაქვს ძალ - ღონე
 და არცა ხნიერი ვარ...
 ვიძახებ თავმომწონე:
 „ვარ და ბედნიერი ვარ....“

 ხის დაბალი, გრძელი მაგიდა...
 სამფეხა სკამები...
 ფუსფუსებენ ქალები, სუფრას შლიან:
 ყველი, პური, მწვანილი, ხელადით
 ღვინო...
 შემოდიან სტუმრები - მსახიობები,
 მათ ეგებება გოგონა პირსაწმენდითა
 და თუნგით.... ხელს აბანინებს
 მოსულთ....

IV მ ს ა ხ ი ო ბ ი - ხან მცივა და ხან მცხელა,
 ყოველთვის კი მშიანო!
 რა გამოვა სხვებსავით
 ტყუილა რომ ვიჭკვიანო?!
ს უ ფ ლ ი ო რ ი - ღმერთმა მაშოროს სიმდიდრე,
 ლუკმა კი მომცეს დღიური!
 მისთანა რამე არ მინდა,
 რაც არ იქნება ღვთიური!
ა ქ ტ ი ო რ ი - ბევრჯერ შიმშილს და სიცივეს
 ძაღლივით აუღრენივარ,
 მაგრამ იმავ დროს სხვა ძალას
 მე აღმა აუფრენივარ!
 სიტყვები სასაყვედურო,
 სათქმელად მომზადებული
 უკუქცეულა... გამქრალა,
 გადამწმენდია რა გული!
 და მითქვამს: „თუ რომ უმსხვერპლოდ
 ვერ გაიხარებს ქვეყანა,
 ღმერთო, მიმიღე ზვარაკად,
 ყელში გამერჭოს მე დანა!
 და მით აღსრულდეს ანდერძი,
 გადმონაცემი ძველთაგან:
 „იხსენ, უფალო, ჩემგანო
 ქვეყანა განსაცდელისგან!“

 სტუმრები სუფრასთან დასხდნენ.
 ბიჭებმა ღვინო ჩამოასხეს...
 სიჩუმე ჩამოწვა... ყველა თამადას
 უსმენს...

ქ მ ა რ ი - ასი წლის არეული
 ერთ დღეს არ დაეწყობა....
 ვინატროთ მაინც რამე
 გულგატეხა ძნელია!
 ვისურვოთ ყველაფერი,
 რაც კი სასურველია:
 ღმერთმა ჰქნას სხვა წესები
 ჩვენში შემოსულიყოს
 და რაც აქამდის გვაკლდა,
 მომავალში სრულ იყოს!
მ ო ხ უ ც ი - მწყემსი იყოს კეთილი,
 ცხოვარი ტკბილად სძოვდეს
 და ბოროტი კეთილსა
 უწყალოდ სისხლს არ სწოვდეს!
ხ ე ი ბ ა რ ი - რომ მხოლოდ სიმართლისკენ
 ეჭიროს ყველას თვალი,
 არც უფროსს და არც უმცროსს
 არ ებნეოდეს კვალი!
III მ ს ა ხ ი ო ბ ი - მართალს ამბობდეს ენა,
 სწორად ისმენდეს ყური,
 რომ არ დასჩაგროს ტყუილად
 გარეშემ შინაური!
ა ქ ტ ი ო რ ი - ვინატროთ ქართველთათვის
 სწავლა და განათლება,
 რომ ღირსად მოეხმაროთ
 საერთო მათ უფლება:
 რომ ქვეყნის მომავალ ბედს
 არ სწყვეტდნენ უმეცრები
 და მოედანზე იდგნენ
 ნამდვილ ბედაურები!
IV მ ს ა ხ ი ო ბ ი - კაცები კაცებს ჰგავდნენ
 მამულისა შვილობით...
ა ქ ტ რ ი ს ა - და ქალები ძველ ქალებს
 გვაგონებდნენ ზრდილობით!
ს უ ფ ლ ი ო რ ი - დღითი - დღე ვარჯიშობდნენ
 ჩვენი აქტიორები
 და ლუკმას აღარ სდევდნენ
 ვით მშიერი ქორები…

 გაიცინეს... სიმღერა წამოიწყეს...
 სიმღერა დამთავრდა თუ არა,
 წამოდგა მოხუცი, სადღეგრძელო
 სთხოვა თამადას...
 შეუვსეს ღვინით ჯამი...
 ყველას მისკენ აქვს თვალი და ყური.
 სიჩუმე ჩამოწვა...

მ ო ხ უ ც ი - „ვაი“ და „უი“ წარსულსა!
 „უი“ და „ვაი“ აწმყოსა,
 თუ მომავალმა ი მ ე დ ი
 მალამოდ გულს არ აცხოსო!
ა ქ ტ ი ო რ ი - ეეჰ!
 რომ ეს მალამო არ გვქონდეს,
 რა გაუძლებდა ჩვენს წყლულსა
 და ჯოჯოხეთის სახნისით
 გადაბრუნებულ გლახ - გულსა!
მ ო ხ უ ც ი - მსურს ძველი საგალობელი
 საერო, მამა - პაპური,
 გავიმეორო კიდევ დღეს
 და ყველამ დაუგდოს ყური!
 კავკასიის ქედზე იყო
 ამირანი მიჯაჭვული,
 ყვავ - ყორანი ეხვეოდა,
 დაფლეთილი ჰქონდა გული!
 ქვეყნად ცეცხლის მოტანისთვის
 გულს ცეცხლი არ ჰნელდებოდა
 და რაღაცა მანქანებით
 წყლული ისევ მთელდებოდა!...
 ჰქონდა ჭირში მოთმინება:
 არც ჰკვნესოდა, არც ოხვრიდა,
 უსამართლო ძლიერებას
 მონურად ქედს არ უხრიდა!
 ბოლოს მაინც გამარჯვება
 დარჩა!
 ყველა გააოგნა!!!
 და ის ღვაწლი მაგალითად
 მიწის შვილთა მან გადმოსცა!
 კავკასიის მაღალ ქედზე
 მიჯაჭვული ამირანი
 არის მთელი საქართველო
 და მტრები კი ყვავ - ყორანი!
III მ ს ა ხ ი ო ბ ი - მოვა დრო და თავს აიშვებს,
 იმ ჯაჭვს გაწყვენს გმირთა - გმირი!
 სიხარულით შეეცვლება
 ამდენი ხნის გასაჭირი!
ქ მ ა რ ი - ეს კი, მაგრამ ვინ გმირია,
 რომ აუშვებს მიჯაჭვულსა?
 ან მალამოს ვინ უმზადებს?
 განუკურნებს ვინღა წყლულსა?
ქ ა ლ ი - თუ რომ დავით, ღვთის რჩეული,
 მას ვეღარას მოეხმარა
 და თამარის მალამომაც
 წყლული ვეღარ დაუწყნარა, -
 ამ ო რ ძალზე უფრო დიდი
 არის კიდევ სადმე ძალი,
 რომ წარსულმა ვერ დაბადა
 და წარმოშობს მომავალი?

 და ისევ გამოჩნდა
 ბერი - ყარიბი.

 ბ ე რ ი - ა რ ი ს !
 ის რაც შესაფერად
 თვით ბუნებამ განამტკიცა:
 ძლიერება - ეროვნებად
 შენახორცი ცა და მიწა!
 ე რ ო ვ ნ ე ბ ა ვ ! -
 ღვთის ნიჭი ხარ!
 არც საპოვნი, ვერც სასყიდი...
 და მხოლოდ თვითარსებობა
 არის შენი გზა და ხიდი!
 და თუ ეს გზა და ეს ხიდი
 უშიშრად არ გაუვლია,
 დახმარება ამირანის
 თვით გმირსაც არ შეუძლია !
 მ ო ხ უ ც ი - გული მიდნება! მომეცით ნება
 გამხილოთ ყველას თქვენ თქვენი ნაკლი!
 და მერე გინდა კიდეც დამქოლოთ
 აღარ დავეძებ, აღარ ვინაღვლი...
 ის მიწა - წყალი და ის სიმდიდრე
 რომ გიანდერძეს შენ წინაპრებმა...
 და ის, რომელიც ძალმომრეობით
 ვერ ჩამოართვეს გარეშე მტრებმა...
ქ მ ა რ ი - დღეს სადღა არის? ასე ადვილად
 რისთვის ჩაუგეთ უცხოელს ხელში,
 უბოდიშოდ და შეუბრალებლად
 რომ ხელს გიჭერენ უშიშრად ყელში?
მ ი ჯ ნ უ რ ი - აღარც იმედი! აღარც ნუგეში!
 სულის და ხორცის გამქრალა ძალა!
 და რაღა არის ახლა ქართველი?
ხ ე ი ბ ა რ ი - მონა საბრალო და მაწანწალა!!!
შ ვ ი ლ ი - გაწვრთნილი სხვების ნება - სურვილზე,
 როგორც პირუტყვი რამე ოთხფეხი,
 დამვიწყებელი თვისი წარსულის,
 მხოლოდ მონობით თავისი მკვეხი!
ბ ე რ ი - სჩანს სიზარმაცე და გულგრილობა
 შავ - ბედს ქართველზე დაუკვნესია
 და აღარ დგება იმისთვის ქრისტე,
 არ მოვლენილა მისთვის მესია!
ქ მ ა რ ი - კმარა ამდენი პირმოთნეობა,
 თავისი თავის მხოლოდ ფრთხილება!
მ ო ხ უ ც ი - და მაშ ნუღარ გწყინთ მოხუცისაგან
 დაუფარავად ნაკლის მხილება!
 ნუ გეწყინებათ მოხუცისაგან
 ნურცა ვედრება და ნურც ყვედრება,
 ვისიც ხანმოკლე წუთისოფელი
 თვალ და ხელს შუა თანდათან ქრება...
 ენა რომ გყვედრით, გული სხვასა გრძნობს, -
 მამობრივი რამ დაფარულია!
 და ვინ გამოსცნოს, თუ აქ თქვენდამი
 რა უსაზომო სიყვარულია!....

 მოხუცს ცრემლი მოადგა თვალზე...
 სახე მოარიდა სუფრასთან მსხდომთ...
 წამოდგა, წასვლა დააპირა...
 წინ ჭაბუკები გადაუდგნენ, არ გაუშვეს!
 მათ სიტყვებში მობოდიშებაცაა,
 დაპირებაც, ხვალის იმედიც, ფიციც...

მ ი ჯ ნ უ რ ი - გულს ვერ გავიტეხ ქართველი,
 ვერ დავაჩლუნგებ ძველ ხმალსა
 და ვერ დავკარგავ გულგრილად
 წინაპართ გზასა და კვალსა!
ხ ე ი ბ ა რ ი - გავკაჟებივარ შავ ბედსა,
 დავდივარ შეუპოვარი!
 ვერ შემაშინებს რისხვის ცა
 ჭირზედა ჭირის მთოვარი !
IV მ ს ა ხ ი ო ბ ი - გარს გინდა გუნდი მეხვიოს
 მარტოსა მეჯარებოდეს,
 თუ რომ გავიქცე, - „ფუ“ მითხრან,
 დარჩენა მეჯავრებოდეს!
მ ი ჯ ნ უ რ ი - ნუ გამომილევ ძალ - ღონეს
 საბრალოს მუშას, მთესველსა,
 მებრძოლსა გულ - გაუტეხელს,
 ბნელში იმედის მკვესელსა!
შ ვ ი ლ ი - არ ვუღალატებ სინიდისს,
 თავს შევინახავ წმინდადა
 და ჩემს სიცოცხლეს ვიგულებ
 ჩემის სამშობლოს წინდადა!
III მ ს ა ხ ი ო ბ ი - ოფლით მოვრეცხავ სამშობლოს,
 იმ წმინდა სისხლით ღებულსა,
 რომ შევეყარო პირნათლად
 იქ, ჩვენს წინაპრებს ქებულსა!
ქ მ ა რ ი - ჩემის ძველების ანდერძსა
 ვერ გავტეხ დიაცურადა:
 ან მოვკლავ, ან შევაკვდები
 ქვეყნის მტერს ვაჟკაცურადა!
 და ანდერძს გაუტეხელად
 გადავცემ შვილისშვილებსა...
 ერთის დგმის ღვაწლი მეორეს
 ცხოვრებას უადვილებსა!
ო ბ ო ლ ი - არა, სიკვდილი ვერ შემაშინებს,
 მომზადებულსა მამულის მსხვერპლსა!
 მზად ვარ შევწირო სული და ხორცი
 და სამშობლოზე ვყრიდე თვით ფერფლსა!
ხ ე ი ბ ა რ ი - და რად ვიტანთ ამდენ შეურაცჰყოფას,
 თუ სიტყვებსაც არ ექნება აწ ძალი?
 არა, დროა, რომ შევუდგეთ სხვა საქმეს!!!

 და კვლავ გამოჩნდა
 ბერი - ყარიბი.

ბ ე რ ი - ნუ დაივიწყებთ, რომ სიმართლისთვის
 ჯვარცმული იქნა თვით მ ა ც ხ ო ვ ა რ ი
 და უგნურებამ ბოროტ გაკიცხვით
 ლერწმით შეასვა მას ნაღველ - ძმარი!
 ჭეშმარიტება ხშირად მსხვერპლსა გთხოვს,
 სიმართლე ქვეყნად თუმცა ძნელია,
 მაგრამ მაინც კი ყველა გვირგვინზე
 ეკლის გვირგვინი სანატრელია!
ჭ ა ბ უ კ ე ბ ი - ქართველმა ხელი ხმალს ვიკარ,
 მტერს როგორ შევუშინდები,
 სიცოცხლეს მსხვერპლად შევსწირავთ,
 სულითაც დავეწინდებით!!!

 ბიჭების ფიცი სიმღერაში
 გადაიზარდა...
 ომახიან მხედრულ სიმღერაში...

მ ო ხ უ ც ი - ახლა კი სწორედ შემიძლია ვთქვა,
 თუმცა გავლიე ცხოვრების გზანი,
 მაგრამ ნუგეშად მიმყვება მე თან
 დიდი იმედი, კარგი ნიშანი!
 გ უ შ ი ნ არ იყო, რომ აკრძალული
 ძალმომრეობით გვქონდა ეს ყველა?
III მ ს ა ხ ი ო ბ ი - ეს ხომ პირველი ნაბიჯი არის
 ჩვენი ხალხიგან დღეს გადადგმული!
 ჯერ იბარბაცოს! რომ გამაგრდება
 მაშინ წინ წავა გამხნევებული!
ა ქ ტ ი ო რ ი - გამოიღვიძა ხალხმა მძინარმა
 რომ მოიპოვოს თავისუფლება
 და დაემკვიდროს ამიერიდან
 შვება, თანხმობა, ძმობა, ერთობა!
ა ქ ტ რ ი ს ა - გამოღვიძებულს სურვილს ქვეყნისას
 ხელს მოუმართავს მწამს მე თვით ზეცა!!!

 --- х ---

#

#  ნ ა წ ი ლ ი მ ე ო რ ე.

 ამ ნაწილის პირველი ოთხი ეპიზოდი სარბძოლველად მიმავალი ჭაბუკების
 თავიანთ ახლობლებთან გამოთხოვების სცენებია.

ე პ ი ზ ო დ ი პ ი რ ვ ე ლ ი - მ ი ჯ ნ უ რ ე ბ ი
ე პ ი ზ ო დ ი მ ე ო რ ე - ო ბ ო ლ ი
ე პ ი ზ ო დ ი მ ე ს ა მ ე - დ ე დ ა - შ ვ ი ლ ი
ე პ ი ზ ო დ ი მ ე ო თ ხ ე - ც ო ლ - ქ მ ა რ ი

 ე პ ი ზ ო დ ი პ ი რ ვ ე ლ ი
 მ ი ჯ ნ უ რ ე ბ ი.

 ქარივით შემოიჭრა ჭაბუკი....
 თავის სატრფოს ეძებს...
 ამ დროს, აქ, ამ ადგილზე უნდა
 შეხვედროდნენ ერთმანეთს...
 ეგონა დააგვიანა...
 გოგონა არ დახვდა...
 ის იყო საძებნელად გაიქცა, რომ მეორე
 მხრიდან აქოშინებული სატრფო შემოვარდა....
 ხელში პატარა ბოღჩა უჭირავს...
 ისიც ეძებს თავის გულისსწორს...
 უცებ შეეჩეხენ ერთმანეთს...
 ორივემ უკან დაიხია...

ს ა ტ რ ფ ო - მარტოხელი ბიჭი იყავ,
 შენს ხელთ იყო არე - მარე,
 ბევრჯერ სისხლი დაანთხიე,
 მწუხარების ოფლი ღვარე...
 ძნელი იყო!
 ბნელი იყო!
 არსაით სჩნდა შენთვის მთვარე,
 დღეს ხომ ხედავ ცისკრის ვარსკვლავს?
 შეხტი ბიჭო!.... გაიხარე!
მ ი ჯ ნ უ რ ი - ვით მზესუმზირე მზეს უჭვრეტს, -
 ისე შეგყურებ, ლამაზო!
 რაგინდ მასხამდე მით თავრეტს,
 გინდ გულს მახვილი დამასო...
ს ა ტ რ ფ ო - მაგრამ როდემდის? მიდიხარ!
 შენსა ნათელსა მით მაკლებ!
 თუმც მარად გულში მიზიხარ,
 უშენოდ მაინც ვერ გავძლებ...
მ ი ჯ ნ უ რ ი - რაც ძალადობით წაიღეს
 ვინ დააბრუნებს ნებითა?
 ვინ ნახა თავისუფლება
 ტანჯვით და მოთმინებითა?!
 არ სჯობს, რომ კაცმა გმირულად
 ბრძოლაში სული დალიოს,
 ვიდრე სხვის ნება - ბრძანებით
 მან საწამლავი დალიოს?
 აი, რას ამბობს რუსთველი,
 სულმნათი, ყვავილოვანი:
 „სჯობს სიცოცხლესა ნაძრახსა
 სიკვდილი სახელოვანი!“
 შეგნიშნე ნათელ სახეზე,
 ქალო, ორგვარი ღიმილი...
 ძლიერად გამომრტყველი
 ხან ნაღვლიანი, ხან ტკბილი!
 ნაღვლიანობა ხარკია
 დღევანდელ ჩვენი ბედისა
 და სიტკბოება - ოცნება
 შორეულ სხვა იმედისა!
ს ა ტ რ ფ ო - ჰკარ,
 მოჰკალ,
 შეჰკარ,
 შეიპყარ!
 იძახდნენ ჩვენი ძველები....
 ამას მოწმობენ მტრის სისხლით
 ნაღები მთა და ველები!
 ჰკარ!
 მოჰკალ!
 შეჰკარ!
 შეიპყარ!
 დღესაც ვიძახით ყველანი!
 ძმა ძმას არ ჰზოგავს, მამა შვილს,
 მოყვარე მოყვრის მტერია!
 ჰკარ!
 მოჰკალ!
 შეჰკარ!
 შეიპყარ! -
 ყოველგან ასე სწერია!
 რაც უნდა სთქვან! რაც უნდა ჰქნან,
 სულ ჩაივლის უქმად ყველა!
 სამართალი ბოლოს გასტანს!
 რა თქმა უნდა, ნელა - ნელა!
 მ ი ჯ ნ უ რ ი - მით მომწონდა ჩემი თავი,
 ეს მიმაჩნდა მე საკვეხნად,
 რომ კლდე ვიყავ მაგარ გულით,
 მეტად ძნელი გასატეხად...
 მაგრამ შენ კი, - უ ც ნ ა უ რ ო!
 მძლავრად მოხვდი ჩემს მეხად...
 ულოდნელად დამარბილე
 სანთელივით დასაგრეხად!
 გულში ცეცხლი გამიჩინე,
 ამიდუღე მით ნაღველი,
 უხმოდ ვიწვი, ნელ - ნელ ვსდნები,
 ვით ხატისა წინ სანთელი!
ს ა ტ რ ფ ო - ნუ მეტყვი ქალწულს, ჭაბუკო!
 ნუ ამბობ - „შემიყვარეო!“
 ჯერ შენ მიჩვენე გმირობა,
 ქვეყანა ანეტარეო!
 დაჩაგრულ მოძმეთ მიხედე,
 სიცოცხლე გაიმწარეო
 და მერე ჩემი მშვენება
 მალამოდ მოიხმარეო!
მ ი ჯ ნ უ რ ი - ვინ შიში და ვინ ქართველი,
 რომ შეუკრთეს ერთსა ჭირსა?
 „ჭირსა შინა გამაგრება
 ისე უნდა, ვით ქვითკირსა!“
 რომ წარსული შეგესწავლოს
 და იცოდე ისტორია,
 გაიგებდი, ჩვენს წინაპრებს
 თუ რა სისხლი დაუღვრია!

 გოგონამ ითაკილა, გაიბუტა,
 განზე გადგა... ბიჭი
 შესარიგებლად მივიდა!

 და მაშ ჭირი დღევანდელი
 ნურც გაშინებს, ნურც გიკვირსა...
 „ჭირსა შიგან გამაგრება
 ისე უნდა, ვით ქვითკირსა!“
ს ა ტ რ ფ ო - ვითა სხივი ცით მნათობის
 გაანათებს ქვეყნად ბნელსა,
 ისე შენი სიყვარული
 გამიქარვებს ჭირსა ძნელსა!

 და გოგონამ სათუთად აკოცა
 ლოყაზე... ბიჭი ამას არ ელოდა...
 მანაც აკოცა... მანაც ლოყაზე...
 ორივე ალეწილია და დაბნეული...

მ ი ჯ ნ უ რ ი - მებრძოლს შენის სახელითა
 მთლად გარდამქნის მე სურვილი:
 სოლომონის სიბრძნეს მომცემს,
 სამსონისას ძლიერებას
 და გინდ შავი დღე დამიდგეს
 არ მომაკლებს ნეტარებას!!!

 ე პ ი ზ ო დ ი მ ე ო რ ე
 ო ბ ო ლ ი.

 შორიდან მოისმის სევდიანი
 სიმღერა...
 საფლავის ქვასთან დგანან
 ბიჭი-ობოლი და მსახიობები...

ო ბ ო ლ ი - ჰიმნი მკვნესარნი სამარის ხმითა,
 ზედ დასტირიან რაღაც საგანსა
 და უცნაურის თანაგრძნობითა
 ეს ჩემი გულიც ეტყვის მას ბანსა...
 ეს არის ჩემი თანამგრძნობელი,
 ის ისმენს მხოლოდ ჩემს აღსარებას,
 მეალერსება, ვითა მშობელი
 და ცრემლით ადნობს ჩემს მწუხარებას!
 ხელში ჩამიგდო ობოლი
 კუდურმა დედინაცვალმა,
 დამწყევლა ენაბოროტმა,
 დამღალა მისმა მე თვალმა!
 დედის სახელსაც ვერ ვამხელ,
 ვაი, ჩემს ბედისწერასა,
 არც ერთი პასუხს არ მაძლევს
 და იმან გამაკაპასა...
 ოჰ, რა ძნელია ობლობა
 და უძნელესი გერობა !
ს ა ლ ო ს ი - გამიგონია, ვითომც ლერწამი
 ობლის საფლავზე ამოსულიყოს
 და თავის ქნევით, დამუქრებული
 მაღლა ზეცისკენ ის წასულიყოს,
 რომ მიეტანოს იქ ჩვენის ქვეყნის
 მწარე ამბავი და საჩივარი!
ხ ე ი ბ ა რ ი - მაგრამ იმავ დროს ეშმაკის სული
 დასტაკებოდეს გრიგალი ქარი,
 გადაეღუნოს, გადმოეღუნოს
 და მოეთხაროს სულ ძირიანა...
ს ა ლ ო ს ი - მერე ენახოს მწყემსს წაქცეული,
 ხელში აეღოს პატარა დანა
 და გამოეჭრას მას ს ა ლ ა მ უ რ ი!
 რომ მოწყენის ჟამს სული ჩაჰბეროს,
 და მთა და ბარის დასატკბობელად
 ააკვნესოსო და აატიროს!
IV მ ს ა ხ ი ო ბ ი - გამიგონია, ვითომც ლერწამი
 ობლის საფლავზე ამოსულიყოს!
ო ბ ო ლ ი - მინდა, რომ ბაღში დამმარხონ,
 სადაც არ იყოს სხვა მკვდარი!
 ზაფხულმა მწვანით შემმოსოს
 და თოვლს მაყრიდეს ზამთარი
 დილ - დილით გასაღვიძებლად
 შაშვმა მისტვინოს ზევსური,
 რომ მის დაბალ ბანს სალამურს
 სიკვდილმაც დაუგდოს ყური!
 ის მირჩევნია ძვირფას ძეგლს,
 ყოველგვარ სანახაობას,
 რომ იქ უქმე დღე ვხედავდე
 მოზარდულ ქართულ თაობას.
 იქ თამაშობდნენ, ცელქობდნენ,
 ეხორცებოდნენ ქართველ ერს,
 თავისებურად დამღერდნენ
 ძველებურ „მრავალჟამიერს“!

 ობოლი შეყოვნდა...
 მარტო დარჩენილმა საფლავიდან
 მიწა მოფხოწნა, ქისაში ჩაიყარა,
 ყელზე ჩამოიკიდა და თანმხლებთ
 დაედევნა!

 ეპიზოდი მ ე ს ა მ ე.
 დ ე დ ა - შ ვ ი ლ ი.

 დედა საგზალს უმზადებს შვილს...
 შვილი ვერ ისვენებს, წრიალებს, ვიღაცას ეძებს...
 თვალი მოჰკრა მას და შურდულივით გავარდა...
 დედა მარტო დარჩა..

დ ე დ ა - გაივსე და გაიზარდე, პატარა მთვარეო,
 შეისწავლე და შეიტკბე სამშობლო მხარეო!
 ანუგეშე, სადაც ნახო მოძმე მწუხარეო!
 შვილო! მ ა მ უ ლ ი ს გულისთვის სისხლიც დაღვარეო!
 ჩვენმა ძველმაც მაგგვარადა მტერი აშინაო!
 იავ - ნანა, ვარდო - ნანა, იავ - ნანინაო!
 შენს ვაჟკაცობას მომასწრებს, მე ღვთისმშობელიო!
 აგცილდეს სხვისი მონობა, - დამამხო,ბელიო!

 შვილი დაბრუნდა.

შ ვ ი ლ ი - დედილო, გენაცვალეო,
 ვერ გამიგია ბევრი რამ,
 ამიხსენ, დამავალეო!
 ჩიტი რომ ბუდეს იკეთებს
 მაშინ ჭიკჭიკობს, გალობსო!
 კაცი კი მაშინ იმღერის,
 როცა ღვინოს სვამს, მთვრალობსო!
დ ე დ ა - ეგ, შვილო, გულის ბრალია:
 ფრთებს ასხამს ადამიანსო
 და უგზო - უკვლოდ მიაფრენს
 გრძნობა დაკარგულ ჭკვიანსო!
შ ვ ი ლ ი - პირუტყვი, როცა საზრდო აქვს,
 დასცხრება - უწყინარიო....
 კაცი კი, რამდენს მეტს შოობს, -
 მეტს ეძებს უმაძღარიო!
დ ე დ ა - ეგ, შვილო გულის ბრალია,
 თავზე ადგია კუჭსაო,
 პირს რომ გაუღებს უდროოდ,
 მადასაც მოჰგვრის ფუჭსაო!
შ ვ ი ლ ი - ყოველი სული, სულდგმული
 სჯერდება თითოს რამესო...
 კაცი კი შურით შეჰყურებს
 სხვების ბედს და სიამესო!
დ ე დ ა - ეგ, შვილო, თვალის ბრალია,
 გულს უჩხიკინებს ხარბიო,
 შვილდ - ისრად მომართული აქვს
 სხვებისთვის წამწამ - წარბიო !
შ ვ ი ლ ი - თუ მაგრე აცდენს სუყველა,
 კაცს არ ჰქონია ჭკუაო?
დ ე დ ა - ზოგ - ზოგს აქვს ქვეყნად საყოფი,
 ზეცასთან ყველა სტყუაო !
შ ვ ი ლ ი - მაშ საბოლოოდ ბუნებამ
 კაცს, მეტყველს რაღა მისცაო?
დ ე დ ა - გლახაკს და მეფეს თანსწორად
 სულ ერთი ადლი მიწაო!
 გულს ნუ გაიტეხ, იყავ მხნე,
 რაც უნდა ჭირში ჩავარდე!
 ცხოვრების დახლართული გზა
 უშიშრად გაინავარდე!
 ყველა გიყვარდეს და ცოდვაც
 შეუნდე რწფელის გულითა!
 მით ამაღლდები მდაბალი
 სხვებისგან სიყვარულითა!
 მარტო შენს თავზე ნუ ზრუნავ,
 სხვებიც გახსოვდეს მარადა...
 შრომა აიღე მახვილად
 და მოთმინება ფარადა!
 აი, ეს არის ამ ქვეყნად
 შვება და ბედნიერება
 და უკვდავების მარადი
 უჭკნობი მშვენიერება!
შ ვ ი ლ ი - მითხარი, ჩემო დედიო!
 ჩვენ მარტო რომ დავრჩენილვართ,
 რად გაგვწყრომია ბედიო?
 ტოლსა და ამხანაგებში,
 აქამდე ვინც მინახავსო,
 ვხედავ, რომ გარდა დედისა
 სუყველას მამაცა ჰყავსო!
დ ე დ ა - შვილო, შენც გყავდა მამაო....
 მაგრამ უწყალო სიკვდილმა
 უდროოდ მოიჭამაო!
 წყალდიდობაზე მდინარეს
 მიადგა გასავლელადო,
 ფონმა უმტყუნა, წაიქცა,
 დაახრჩო იქვე ხელადო!
შ ვ ი ლ ი - ხიდი არ ჰქონდა იმ წყალსო?
დ ე დ ა - კი, შვილო, როგორ არაო!
 მაგრამ შ ი ნ ეჩქარებოდა,
 შორს აღარ მოიარაო!
შ ვ ი ლ ი - აქამდე ხომ მოაღწევდა,
 რომ ევლო ნელა - ნელაო ?
დ ე დ ა - მაგდენი ვეღარ იფიქრა
 დღეც იმან დაუბნელაო!
 ის არ მაშინებს და არც მატირებს,
 რომ ირგვლივ მტერი შემოგვხვევია!
 გარეშე მტერთან დავა და ბრძოლა
 იმავ თავითვე ქართველს სჩვევია!
 მე ის მაღონებს, - დღევანდელ ქართველს
 ძველი ანდერძი რომ ავიწყდება
 და ეროვნების მაგარი ციხე
 შეუგნებლობით შიგნიდან სტყდება!
 მტერსაც ის უნდა: მოტყუებულ ერს
 უფრო ადვილად ჩაიგდებს ხელში
 და ღონემიხდილს შინაურ ბრძოლით
 ადვილად, მაგრად წაუჭერს ყელში!

 დედამ გახსნა სკივრი, იქიდან
 ამოიღო და შვილს მიუტანა
 მამა-პაპისეული ხმალი და ფარი...

 იყავ უმანკო, ვითარცა მტრედი
 და მეცნიერი, ვითარცა გველი!
 ამას გვასწავლის წინამორბედი,
 ამას გვიმოძღვრებს თვით ჩვენი მხსნელი!
 თუ ეს ღირსება ორივე ერთად
 აქვს კაცსა ზეცით მონიჭებული, -
 მაშინ ის მოსჩანს სულდგმულში ღმერთად,
 არს პირუტყვებზედ ამაღლებული!
 ვერ შეაშინებს მას სოფლის ღელვა...
 მხნედ მიაცურებს იგი თვის წრფელ ნავს,
 და, გზას უნათებს რა საღმრთო ელვა,
 ის სიბნელიდან ნათლად გამოჰყავს!!!
 შენს ვაჟკაცობას მომასწრებს მე ღვთისმშობელიო!
 მამიშენის ბედის არ ხარ, შენ სხვა ბედს ელიო!
 შენი ვარსკვლავი სხვა არის - ბედმა გიცინაო!
 იავ - ნანა, ვარდო - ნანა, იავ - ნანინაო!

 შვილს ყელზე პატარა ქისა შეაბა
 მშობლიური მიწით.... და
 განწირულად ჩაიკრა გულში...

 დედას თმას ნუ მაწეწინებ!
 ნუ ჩამაცმევ შავსო!!!

 შვილი გაუსხლტა... გაიქცა!
 დედა მარტო დარჩა...

 პაწაწინა იადონო და ვარდის კონაო,
 დღეს ხომ კარგად გაიგონე ჩემი ნანინაო?
 და თუ კარგად გაიგონე, - ხომ მოგეწონაო!
 მაშ, ნ უ გ ძ ი ნ ა ვ ს, გაიღვიძე!
 ი ც ა ნ ქვეყანაო!!!
 შენც შეიტყვე ამა სოფლის ცრუ გამოცანაო!

 შვილი დაბრუნდა და დედას
 გასაცნობად ლამაზი გოგო მოუყვანა.

შ ვ ი ლ ი - არ მითქვამს მისთვის: „მიყვარხარ, ქალო!“
 არც იმას უთქვამს, თუ მომწონხარო!
 თურმე ჩუმი ხარ, ტრფობისა ძალო,
 ვით უკვდავების მკურნალო წყარო!
 რომლის მიგნებას და დაწაფებას
 ბევრს არ ანიჭებს ნუგეშად ღმერთი!

 გოგონამ სასტიკად დაიმორცხვა
 და ბიჭს გაუსხლტა... შვილი
 დაედევნა... მარტო დარჩენილმა
 დედამ სკივრიდან შვილის
 პატარაობისდროინდელი წინდები
 ამოიღო და გულში ჩაიკრა!

დ ე დ ა - იავ - ნანა, ვარდო - ნანა, იავ - ნანინაო!

 ე პ ი ზ ო დ ი მ ე ო თ ხ ე.
 ც ო ლ - ქ მ ა რ ი.

 ცოლი სახლში ფუსფუსობს...
 ბრუნდება ქმარი... პატარა ბიჭი
 მიეგება...
 მამამ კალთაში ჩაისვა შვილი...

ქ მ ა რ ი - რაც ჩემი ურმის არ არის
 სახლში არ შემიტანია!
 ღმერთმა მაშოროს, რაც ჩემის
 ოფლით არ გამიბანია!
 ბედს არ ვემდური, ღმერთს ვმადლობ!
 თავი არ მომაქვს საკვეხნად,
 თავდებად მაღლა ზეცა მყავს
 და დედამიწა ამ ქვეყნად!
 ვისაც რა უნდა უყვარდეს,
 სულ სხვაა ჩემი ტრფიალი:
 მიყვარს პირწმინდა ნამგალი,
 მისი ყანაში ტრიალი...
ც ო ლ ი - დღე და ღამე იყრება,
 ცელქი ვარსკვლავთა კრება
 მოწმენდილ ლაჟვარდ ცაზედ
 ხანა კრთის და ხან ქრება!
 ზენარე და ქვენარე
 ცხოველი და მცენარე
 ყველა ამბობს - გ ი ყ ვ ა რ დ ე ს!
 დასტკბი და გაიხარე!
ქ მ ა რ ი - სულელი არის, ვინც ფიქრობს,
 რომ მთვარე ჩემთვის ბრწყინავსო,
 მარტო ჩემთვის! და სხვებისთვის
 ყველასთვის ბნელში სძინავსო!
 უგნური არის, ვინც ჰგონებს
 ჩემთვის იშლება ვარდიო!
 მარტო ჩემთვის! და სხვებისთვის
 ყველასთვის ეკლის ბარდიო!
 შ ე მ ც დ ა რ ი არის, ვისაც სწამს
 ქალმა მე შემიყვარაო!
 სხვებისთვის გული დაიხშო,
 პირბადე დაიფარაო!
ც ო ლ ი - რა საჭიროა? ხომ კარგად იცი,
 ისეც მიყვარხარ გულაღელვებულს!
 თუ შენც გიყვარვარ, - რად გვინდა ფიცი!
 სცნობს საყვარელი საყვარლისა გულს!
 მაშ მომეც ხელი, გული მაქვს ცხელი, -
 რომ მოგეხვიო, მომეცი ნება!
ქ მ ა რ ი - ეგ თვალები ეშხის ცეცხლის მწველია,
 ეგ ტუჩები ტკბილად საკოცნელია,
 ფეხებამდე სატრფიალო რამა ხარ
 და დათმობა შენი მიტომ ძნელია!

 ქმარმა პერანგი გაიხადა
 და სანთელი ჩააქრო...

ც ო ლ ი - ს ი ყ ვ ა რ უ ლ ი... რას მიქვია დაფარული!
 გაბედული უნდა იყოს,
 პირდაპირი ვით შურდული!
 გაუწყვეტის კავშირითა
 გადააბას ორი გული!
 შიგ ყვავილი ჩამისახოს
 და მუდმივი გაზაფხული...
 კაცი უნდა ლომი იყოს,
 დედალ ვეფხვად მე დამსახოს,
 მე ჩიტივით მეჭიკჭიკოს,
 სხვებს ზარის ხმით შეუძახოს,
 რომ მის შიშით ყველა ძრწოდეს,
 ხელი ვერვინ ვერ შემახოს!
 და ის ღმერთმა შეაჩვენოს,
 ვინც ამგვარი ტრფობა სძრახოს!!!
ქ მ ა რ ი - გაბრწყინდი, ჩემო კანდელო,
 მინათე ბნელი ღამისა!
 მინათლე, რადგან დაგირჩა
 სინათლე მცირე ჟამისა!
 და თუ ასეა, სიცოცხლევ,
 რადგან მშორდები ხვალისად,
 დღეის დღე მაინც მალხინე,
 რომ დრო ვატარო ხალისად!
 გაბრწყინდი, ჩემო კანდელო,
 მინათე ბნელი ღამისა,
 რადგან ამეღამ სიცოცხლემც
 შვება
 მცეს
 მცირე
 ჟამისა!!!

 ქრება შუქი.

 ე პ ი ზ ო დ ი მ ე ხ უ თ ე.

 მ ე ბ რ ძ ო ლ ე ბ ი ს გ ა ც ი ლ ე ბ ა.

 სცენაზეა ყველა მონაწილე.
 ჭაბუკები ერთად დგანან...
 ქალები განცალკევებით
 შეჯგუფულან...

ბ ე რ ი - ღმერთო, წვიმა მოიყვანე,
 წითელი და შხაპუნაო!!!
ჭ ა ბ უ კ ე ბ ი - რომ გავიდეთ სამუშაოდ
 და დავძახოთ „ჰოპუნაო“!
 რომ ქალებიც გვერდში გვიდგნენ
 ნამგლითა და ცელითაო,
 ჩვენგან მოჭრილ თავთავს ჰკრეფდნენ
 მადლიანის ხელითაო!
 შვილებიც თავს დაჰხაროდნენ
 მობრუნებულ ალოსაო,
 „ოროველას“ დასძახოდნენ
 მამა - პაპურ კალოსაო!
ბ ე რ ი და
 ქ ა ლ ე ბ ი - ღმერთო, წვიმა მოიყვანე
 მიწის გამალბობელიო,
 რომ გასწყვიტოს ჭია - ჭუა
 ქვეყნის დამამხობელიო!!!

 გამოთხოვების ცეკვა...
 ყველა თავისიანთან მიიჭრა...
 გრძნობა მოჭარბებული, განწირული
 ცეკვით ემშვიდობებიან ერთმანეთს!
 დასცილდნენ...
 ერთხელ კიდევ მოუხედეს
 წამსველელებმა ქალებს და სწრაფად
 მიეფარნენ თვალს.

 ე პ ი ზ ო დ ი მ ე ე ქ ვ ს ე

 მ ო ლ ო დ ი ნ ი.

 გზას გამყურე ქალების აფორიაქებული
 სახეები...
 ქალები იჩოქებენ და ზეცისკენ
 აღაპყრობენ ხელებს...

ქ ა ლ ე ბ ი - თინა - თინაო! ნათელმფინავო!
 მზემ ქვეყნის თვალად გაგაჩინაო!
 გაჰფანტე ბნელი, ზარის ამშვები,
 შეგვხუთა, ცრემლი მოგვადინაო!
ა ქ ტ რ ი ს ა - ამირან - გმირო, მთა და ბარს არყევ!
 ეს ყველაფერი შენი ბრალია!
 მაგრამ ძნელია ჯაჭვის გაწყვეტა,
 როცა ღმერთები შენზე მწყრალია!
 და, თუ ახლაც არ მოგითხრია
 ის უცნაური საჯაჭვო პალო,
 ამიერიდან მაგ შენს სატანჯველს
 აღარ ექნება კეთილი ბოლო!
ქ ა ლ ე ბ ი - ო, მ ზ ე ო! მ ზ ე ო !!!
ა ქ ტ რ ი ს ა - ო, მზეო! მზეო! მაღალთა შინა
 ხილული, მაგრამ მიუწვდომელი,
 რომ აგიგია ბრწყინვალე ბინა,
 შ ე ნ გევედრები ქვეყნით ცოდვილი
 შუქდიდებული და გულმხურვალე
 წინამორბედი შენი ვარსკვლავი
 გამოგვიგზავნე!!! ისწრაფე მალე!
 რომ ცის კამარას გაუღოს კარი,
 ააელფეროს მისი ლაჟვარდი
 და შენს სავალ გზას, მნათობთა მნათო
 შენს სადიდებლად მოჰფინოს ვარდი!
 შენ ამობრწყინდი და უთვალავი
 ისარ - სხივები მაღლით დაგვტყორცნე!
 მით, - სამკურნალოდ შეშინებულ გულს
 ტკბილი ნუგეში თან შეახორცე!
 მაშინ ყოველი შენი მმოსავი
 ფერხულს დააბამს, დასძახებს „თინას“...
 და შენც, მაარსო ყველათა არსთა
 ზეშემოფრქვევით გეტყვის „მზეშინას“!
 ნუ მოიფარებ პირბადეს რისხვით,
 რომ ერმა არ სთქვას: „არ გვიხილაო!“
 და აღარ მოსთქვას, საკინძ - წაწყვეტით:
 „ო, დილა, დილავ, ო, შავდილაო!“
ქ ა ლ ე ბ ი - თინათინაო!
 მზის გულში რომ გაქვს წმინდა ბინაო!
 გამოიღვიძე და გადმოგვხედე,
 ბნელმა უკუნმა შეგვაშინაო!
 მზისა და მთვარის წამონაშობო,
 შეუხებელო, თინა - თინაო!
 მადლი შენს სახეს და დიდება მას,
 ვინც შენ ნუგეშად გაგაჩინაო!!!!

 მომდევნო ეპიზოდები - მ ო ლ ო დ ი ნ ი ა!!!
 ძნელი, მძიმე, ქანცგამცლელი მოლოდინი
 საომრად წასული კაცებისა....
 ყოველდღიურ საზრუნავში ჩაფლულ ქალებს
 სულ გზისკენ უჭირავთ თვალი...
 ზოგჯერ ღალატობთ თვითფლობა....

ხ ე ი ბ ა რ ი - დაიგვიანეს, ჯერ არსად სჩანან,
 მაგრამ სალამურს თუ მოჰკრა ყური,
 ანდამატურის ძალით გამოსწევს
 აქეთკენ მათ გულს ხმა უცნაური....
ს ა ლ ო ს ი - (მღერის) საყვარლის საფლავს ვეძებდი,
 ვერ ვნახე, - დაკარგულიყო...
 გულამოსკვნილი ვსტიროდი:
 „სადა ხარ, ჩემო სულიკო?“
ც ო ლ ი - მიძგერს გული
 აღგზნებული,
 მაგრამ გონი მიბამს ენას...
 მისი სხივით
 სანთელივით
 ვსდნები და თანც ვმადლობ ზენას!
დ ე დ ა - გამიზრდია...
 ქართველ ქალსა ქართვლის შვილი!
 ეს ნაღველი დედისათვის
 მწარე არის და თან ტკბილი!
 მამულისთვის მიშობია,
 მისი ჭირის სანაცვლოდო,
 ქართველ დედებს ვალად გვაძევს, -
 ამ ჭირს უნდა გავუძლოთო!
ს ა ტ რ ფ ო - ღმერთო, მიეც გამარჯვება!
 განსაცდლისგან დაიხსენი,
 დაგვიბრუნე შინ მშვიდობით,
 გევედრები, მონა შენი!
ს ა რ ძ ლ ო - თურმე ჩუმი ხარ, ტრფობისა ძალო,
 ვით უკვდავების მკურნალი წყარო,
 რომლის მიგნებას და დაწაფებას
 ბევრს არ ანიჭებს ნუგეშად ღმერთი!
 იგემებს მხოლოდ ამ ნეტარებას
 მისგან რჩეული ათასში ერთი!
 არ უთქვამს ჩემთვის: „მიყვარხარ, ქალო!“
 და არც მე მითქვამს, რომ მომწონხარო!!!
 თურმე ჩუმი ხარ ტრფობისა ძალო!
 ვით უკვდავების მკურნალი წყარო!
ს ა ტ რ ფ ო - რაც ძალადობით წაიღეს
 ვინ დააბრუნებს ნებითა?!!!
 რაც უნდა სთქვან, რაც უნდა ჰქნან, -
 სულ ჩაივლის უქმად ყველა,
 სამართალი ბოლოს გასტანს,
 რა თქმა უნდა, ნელა - ნელა !!!
ს ა ლ ო ს ი - (მღერის) ცა - ფირუზ, ხმელეთ - ზურმუხტო,
 სულის ჩამდგმელო მხარეო,
 შენი ვარ, შენთვის მოვკვდები,
 შენზედვე მგლოვიარეო!!!
ც ო ლ ი - შენთან ჰფრენს ჩემი სული,
 ჩემო გულის იმედო!
 მე შენ სხვაზე ვერ გაგცვლი,
 ჩემო სიცოცხლის მტრედო!
 არც მყვარებია, არც მიყვარს,
 არც მდომებია, არც მინდა,
 არც მწამებია, არცა მწამს
 შენს გარდა კიდევ სხვა წმინდა!
ს ა ლ ო ს ი - (მღერის) დედა - შვილობამ, ბევრს არ გთხოვ,
 შენს მიწას მიმაბარეო,
 ცა - ფირუზ, ხმელეთ - ზურმუხტო,
 ჩემო სამშობლო მხარეო!

 ძალიან უადგილოა სალოსის ნამღერი
 ეს სიტყვები! შემკრთალი ქალები
 წამოცვივდნენ და სალოსთან მიიჭრნენ...
 მათ აქტრისა გადაეღობა!

ა ქ ტ რ ი ს ა - დღიურ სიცხადით გულდაჩაგრულსა,
 ძილში მეღირსა ტკბილი სიზმარი:
მოხუცი ქ ა ლ ი - ზოგი სიზმარი ამქვეყნიური
 ხარბი ოცნების მონადენია,
 ზოგი ციური განცხადებაა
 და მნათობისგან მონაფენია!...
 გარჩევა უნდა მათ ერთმანეთში
 და მერე ახსნა.... ეს არც ძნელია:
 გონების შუქი იქ უფრო გასჭრის
 და გაანათებს, სადაც ბნელია...
ა ქ ტ რ ი ს ა - ვნახე, რომ ქვეყნად ჩამოსულიყვნენ
 ნინო, ქეთევან და თვით თამარი.
 საქართველოსკენ აშვერდნენ ხელსა,
 და შეერთებით, ხმაშეწყობილად
 ჰგალობდნენ ტკბილსა საგალობელსა:
 „დედაო ღვთისავ, შენი ხვედრია
 ეს საქართველო დიდ - ჭირნახული!
 მიეც კურთხევა, ზეცით მაღალო,
 და გადმოსახე ძლიერად ჯვარი,
 რომ აღადგინო ქართველთა ერი
 დღეს დაცემული და ცოცხალ - მკვდარი !
 რომ დაამთავრეს თურმე ეს ლოცვა,
 ზეცას შეხედეს სამთავემ ნელა
 და დაინახეს, რომ ძველ ადგილზე
 გამოესახათ მათ ცისარტყელა!

 თითქოსდა დააშოშმინა აქტრისას
 მონაყოლმა „სიზმარმა“ ქალები...
 ისინი კვლავ დაუბრუნდნენ თავიანთ
 სადღვებელი, სანაყი...

ქ ა ლ ე ბ ი - (მღერიან) ნანინა, იავ, ნანინა,
 ნანაო, ვარდო, ნანაო!
 ჩამოდი, ძილო, მკურნალად,
 წამწამზე დაეკიდეო!
 უკეთეს ბინას ვერ ნახავ,
 გინდ მოვლო კიდით - კიდეო,
 გულს ზეწრად გადაეფარე
 და სული დაუმშვიდეო!

 ისევ ლოდინი, კვლავ ცქერა გზისკენ,
 კვლავ ფორიაქი...
 გამოჩნდა მოხუცი...
 ყველა ქალი მასთან მიიჭრა...

ხ ე ი ბ ა რ ი - დაიგვიანეს, ჯერ არსად სჩანან...
 კიდევ არ სჩანან, ეგებ წავიდნენ,
 გაიარეს და ვერ მოვკარ თვალი...
 ისინი მტრის სისხლს ღვრიან უწყალოდ,
 ზიზღით ევსებათ მრისხანე გული...
 მე კი ქალივით აქ ცრემლებს ვაფრქვევ...
ს ა ლ ო ს ი - (მღერის) თავო ჩემო, ბედი არ გიწერია!
 ჩანგო ჩემო, ეშხით არ გიჟღერია!
 გულო ჩემო, ტბილად არ გიძგერია....
ც ო ლ ი - გამხუნებია სიცოცხლე,
 არც მწარედ მიჩანს, არც ტკბილად!
 და უმისობა ისე მწამს, -
 ვით უსულობა ხორცისა...
 არც ცოცხალი ვარ, არც მკვდარი,
 აღარც მიწის ვარ... არც ცისა!
 და მაშ, რაღა ვარ?
 ო ბ ო ლ ი ?
მოხუცი ქ ა ლ ი - შეგნიშნე ცრემლი ო ბ ო ლ ი,
 წამწამზე გეკიდებოდა,
 გამოქცეოდა სამხილსა,
 გულში რომ გეკიდებოდა!
ქ ა ლ ი - დაგტვირთავს ტანჯვა ეგ დაფარული,
 თუ რომ არავის გაუზიარე!
 უსულო საგანთ მაინც შესჩივლე,
 ეგებ მათ იგრძნონ შენი სიმწარე!
ც ო ლ ი - შორის ოხვრით, შორის ბნედით
 მიყვარს,
 მიყვარს,
 სულით, გულით!
 სამარეში თანჩამყოლის
 აღმამფენელ სიყვარულით!
 არ მგონია, რომ იმაზე
 იყოს ვინმე უკეთესი!
 ტკბილად მდაგავს სიყვარული
 მისგან გულზე დანაკვნესი!
 როცა სოფლად მე, - დანამშვრალს
 დამებმება ტანჯვით ენა,
 საკმაოა ჩემთვის მხოლოდ
 ერთი მისი წარმოდგენა...
 სევდა, გულში ჩაკირული
 გზას დაუთმობს სიხარულსა
 და ვადიდებ მაშინ, ვით ღმერთს
 ამ უცნაურ სიყვარულსა!
დ ე დ ა - მთელი ჩემი სიცოცხლე
 ტანჯვაა და ვაება!
 ბედმა დამწვა, დამდაგა,
 გადამასხა მდუღარე,
 მაგრამ გავუძლერ ტანჯვაას
 შენ თუ მისხივცისკარე!
 ბედო, შავპირო, უპირო,
 ამრევო გზა და კვალისა!
 სულს ნუ ამომხდი, მაცალე
 დახამხამება თვალისა!
 მიმოფრენ, მეც თან დაგყავარ
 წამის - წამ, კიდის - კიდესო!
 ვეღარ მერევა სიკვდილი,
 მე, შენსა გადამკიდესო!
 დიდება შენსა მოვლენას,
 ციურო, ტკბილო ძალაო!
 დაადნა გული შენს სიმებს
 და სული დაიცალაო!
ს ა ტ რ ფ ო - ვითა სხივი ცით მნათობის
 გაანათებს ქვეყნად ბნელსა,
 ისე შენი სიყვარული
 გამიქარვებს ჭირსა ძნელსა!
 სიყვარული სიხარულს შობს,
 სიხარული - შვება - ლხენას!
 და ორივე კი ფრთებს ასხამს
 საოცნებო აღმაფრენას!
 დიახ!
 ვ ბ ო დ ა ვ!
 ცეცხლში ვიწვი
 და არც ველი სხვისგან შველას!
 მაგრამ ასეც, ჩემდა თავად
 არა ვკარგავ სასოებას!
 ღმერთო! მიეც გამარჯვება,
 განსაცდლისგან დაიხსენი,
 დაგვიბრუნე შინ მშვიდობით,
 გევედრები, მონა შენი!
დ ე დ ა - მამულისთვის მიშობია,
 მისი ჭირის სანაცვლოდო,
 ქართველ დედებს ვალად გვაძევს,
 ამ ჭირს უნდა გავუძლოთო!
 ს ა რ ძ ლ ო - არ უთქვამს ჩემთვის: „მიყვარხარ, ქალო!“
 და არც მე მითქვამს, რომ მომწონხარო!
 შენთან ჰფრენს ჩემი სული,
 ჩემო გულის იმედო!
 ეშხი შენი სხივად მომხვდა,
 სიყვარული გულის ნამად!
 და შ ე ნ ი ვარ! შენთვის დავსჭკნე, -
 ნუ გამკიცხავ, ნუ მგმობ ამად!

 და სადღაც, არც თუ ისე შორს,
 ცხენმა განწირულად დაიჭიხვინა....

ქ ა ლ ე ბ ი - დიდება შენსა მოვლენას,
 ციურო, ტკბილო ძალაო!
 დაადნა გული შენს სიმებს
 და სული დაიცალაო!
დ ე დ ა - ნუთუ გულგრილად უყურებ,
 ჩვენს ტანჯვასა, მაცხოვარო!
მოხუცი ქ ა ლ ი - ეს ქვეყანა ცოცხალ - მკვდარი,
 დღეს რომ ქედი მოუხრია,
 უბიწო და უგინებელ
 თვით ქალწულის წილხვედრია!
ქ ა ლ ი - ნუ ამხილებ გულისწყრომით!
 მოიბრუნე მადლით გული,
 შეუნდე მას შეცოდება,
 მიანიჭე სიხარული!!!
მოხუცი ქ ა ლ ი - და თუ მსხვერპლი საჭიროა,
 ვითა წვლილი ქვრივის მცირე, -
 ნუ განმაგდებ! სხვებზე უმალ
 მიმიღე და შემიწირე!!!

 ქალებს შემოაქვთ გობი, თუნგით
 წყალი, დანა, ნახშირი, ლობიოს
 მარცვლები...
 ჩხიბავს ქ ა ლ ი...

ქ ა ლ ი - დიდება, შენსა მოვლენას,
 ციურო, ტკბილო ძალაო!
ქ ა ლ ე ბ ი - დაადნა
 გული
 შენს
 სიმებს
 და სული დაიღალაო!!!

 ეტყობა რაღაც არა სასიკეთო
 ამოვიდა...

ქ ა ლ ი - ნუთუ გულგრილად უყურებ,
 ჩვენს ტანჯვასა, მაცხოვარო!
 ბანს გვეტყვიან ნაღვლიანად
 არე - მარე, მთა და ბარი!
ქ ა ლ ე ბ ი - ღმერთო, მიეც გამარჯვება,
 განსაცდლისგან დაიხსენი,
 დაგვიბრუნე შინ მშვიდობით,
 გევედრები, მონა შენი!
ს ა ლ ო ს ი - (მღერის) არ მშორდება მწუხარება და ჭირი,
 მაგრამ მაინც სულ ვიცინი, არ ვსტირი...
 ვინ რა იცის, რომ ეს გული მკვდარია,
 რომ სიცილი ზოგჯერ ცრემლზე მწარეა!

 ყვავმა ავბედითად დასჩხავლა
 მათ თავზე...
 შეკრთდნენ... აილეწნენ...
 მსახიობმა ქალმა შეუძახა...

ა ქ ტ რ ი ს ა - დღეს მერცხალი შემოფრინდა,
 ჭიკჭიკითა გადმომძახა:
 „გაზაფხული, გაზაფხული!“
 გულს იმედი დამესახა!
 სუნი მეცა გაზაფხულის,
 უცნაური ვიგრძენ ძალი,
 ვსთქვი თუ: „გულს რაღად ვიტეხ,
 ახლოს არის მომავალი!
 მოვესწრები, რაც მინდოდა
 ზამთრისაგან დაჩაგრულსა:
 ვნახავ ქორწილს ბუნებისას,
 გავიგონებ მის მაყრულსა...
 დავყნოს ვარდსა გადაშლილსა,
 ვუჭვრეტ ნაზად დახრილ იას
 და ბულბულიც გამაგონებს
 მისებურად: „ტია, ტიას!“

 უეცრად რაღაცამ დ ა ი გ რ გ ვ ი ნ ა...
 გაიელვა, დაიქუხა და ჩამობნელდა!
 დაიჩხავლა ყვავმა, ცხენმა დაიჭიხვინა!
 ი ნ ა თ ა!!!

I ა ქ ტ რ ი ს ა - რა საოცარი რამ ღამე იყო!
 აქ ირყეოდა მთლად მთა და ბარი...
II ა ქ ტ რ ი ს ა - და იქ ქვესკნელი ისე კვნესოდა,
 თითქოს ჯოჯოხეთს აეშვას ზარი!
მოხუცი ქ ა ლ ი - ლოცვად ვიდექი, ჩამოვატყავე
 სადაც კი ჩვენი სალოცავია!...
ქ ა ლ ი - ზესკნელ - ქვესკნელის ბანის მომცემად,
 ცა, მრისხანებით გადმომქუხარე,
 ადიადებდა ქვეყნის გასაჭირს
 და დედამიწა თრთოდა მწუხარე!
მოხუცი ქ ა ლ ი - ამდენი ხნის ვარ და ჯერ არ მახსოვს
 ღამე ამდენად განრისხებული!
 მიკვირს, რომ შიშმა არ გადამრია
 და კიდევ შემრჩა აწ პირში სული!...
ა ქ ტ რ ი ს ა - ტანჯვის დროს წამიც საუკუნეა!
ქ ა ლ ი - თითქო ჩაჰყლაპა ნათელი ბნელმა...
ა ქ ტ რ ი ს ა - სანამ მეორედ არ დაიყივლა
 ტკბილ განთიადის მახარობელმა!
 ამირან - გმირო, მთა და ბარს არყევ,
 ეს ყველაფერი შენი ბრალია!
 მაგრამ ძნელია ჯაჭვის გაწყვეტა,
 სანამ ღმერთები შენზე მწყრალია!
 და, თუ ახლაც კი არ მოგითხრია
 ის უცნაური საჯაჭვო პალო,
 ამიერიდან მაგ შენს სატანჯველს
 აღარ ექნება კეთილი ბოლო!!!
ქ ა ლ ე ბ ი - ბნელა, ჯერ კიდევ აღარ ნათდება!

 შემკრთალი ქალები გარბიან...
 შემოდის ბ ე რ ი...

ბ ე რ ი - მადლობა უფალს, მოვიდა წარღვნა,
 რომ წაილეკოს უსამართლობა
 და დაემკვიდროს ამიერიდან
 შვება, თანხმობა, ძმობა, ერთობა!

 ე პ ი ზ ო დ ი მ ე შ ვ ი დ ე.
 მ ს ხ ვ ე რ პ ლ ი.

 კივილით მორბიან ქალები....
 ისმის ტრაგიკული მუსიკა - ქორალი...
 სიღრმიდან მოდის აქტიორი,
 მას უნაგირი და გადატეხილი ხმალი
 მოაქვს!
 დედის ფეხებთან სათუთად დადებს!!!!
 დედა იცნობს შვილის ხმალს, შეჰკივლებს
 და უგონოდ დაეცემა...

ბ ე რ ი - ღმერთო! შენ ყოვლად ძლიერო!
 წმინდა არს ნება შენიო!
 სიკვდილით ჰბადებ სიცოცხლეს
 თვით ბნელზე ნათლის მფენიო!

 სცენა გაივსო ბრძოლიდან დაბრუნებული
 მეომრებით... ცოლი მიიჭრა ერთ-ერთ
 მათგანთან...

ც ო ლ ი - ნუ დაჰფიცავ ნურაფერსო!
 თორემ ბოლოს გაზღვევინებ,
 გეფიცები ზეციერსო!!!
მ ო ხ უ ც ი - ვაი, ჩემს თავს!!!
 სჯობს დამებას
 ცოდვილი და მწარე ენა!
ც ო ლ ი - გაქვავდი, გულო!
 დაები, ენავ!
 მთვარეს აღარ სურს
 ჩემი სხივთ ფენა!
 ჩემი ვარსკვლავი მოწყდა,
 თან გაჰყვა ჩემი გული:
 გაჰყვა და წამიწყმიდა
 უნუგეშოს იმედი!!!

 ქალები შემოესივნენ და გააკავეს!
 ნაწილი ქალებისა გონემიხდილ
 დედასთან მივიდნენ და თავი
 წამოაწევინეს...

ქ ა ლ ი - ვხედავ, შენზედ უჩხავლია
 შავბედისა ყორანს შავსო!
 რაღა გითხრა მე, - საბრალომ,
 დედას - შ ვ ი ლ ი ს დამკარგავსო!!!
დ ე დ ა - ვაი, თუ შენს ლამაზ თვალებს
 ყვავი ჰკორტნის და ყორანი
 და უნაგრით უპატრონოდ
 დაგხვიხვინებს თავს მერანი!
ს ა რ ძ ლ ო - არ უთქვამს ჩემთვის: „მიყვარხარ, ქალო!“
 და არც მე მითქვამს, რომ მომწონხარო!!!
დ ე დ ა - რა მოგშორდი, შვილო, შემდეგ
 შავი ფიქრი გულს მიბურავს...
 ვაჰ, თუ გშია! ან გწყურია...
 ან გცივა და არა გხურავს!
 თურმე გდიხარ ბრძოლის ველზედ,
 გულს გასვია მტრის ისარი!!!
ქ ა ლ ე ბ ი - და რომ წყლული შეგიხვიოს
 დედაშენი არსად არი!!!

 სასომიხდილი, გონსგადასული
 დედა ყველასთან მიდის ერთი
 განწირული შეკითხვით...

დ ე დ ა - ჩემი პირმშო აღარა მყავს???
 ჩემი პირმშო მომიკლესო???
 ჩემი პირმშო აღარა მყავს???
 ჩემი პირმშო აღარ მყავსო???

 წინ მოხუცი ქალი გადაუდგა!

მოხუცი ქ ა ლ ი - დედა ხარ! დედა - ო ბ ო ლ ი!
 ქართველად მზრდელი შვილისა,
 სამშობლოსათვის სამსხვერპლოდ
 შემომწირველი წვლილისა!

 და დედამ გააცნობიერა!!!

დ ე დ ა - ჩემი პირმშო აღარა მყავს!!!
 ჩემი პირმშო მომიკლესო!!!
 ღმერთო, შენ ყოვლად ძლიერო,
 წმინდა არს ნება შენიო!
 სიკვდილით ბადებ სიცოცხლეს
 თვით ბნელზე ნათლის მფენიო!!!

 ატირებულ დედასთან (ცოლთან!)
 დაობლებულმა ბიჭუნამ მიირბინა...
 დაქვრივებულმა დედამ მკერდში
 ჩაიკრა შვილი...

ც ო ლ ი - კვლავ ვეღარ გამინათებს
 ვარსკვლავი დაღუპული
 და ტრფობას ვეღარ შეძლებს
 მეორედ ჩემი გული!!!
 არც მყვარებია, არც მიყვარს,
 არც მდომებია, არც მინდა,
 არც მწამებია, არცა მწამს
 შენს გარდა კიდევ სხვა წმინდა!

 აქტრისა მიდის მოტირალებთან,
 ბიჭუნას გამოიყვანს, მოარიდებს...
 ეფერება...

ა ქ ტ რ ი ს ა - გაიზრდები, გენაცვალე, თავისუფალიო,
 ბატონი ვერ შეგაწუხებს, ვერ გაგტეხს ვალიო,
 შენს მტერსა და მოშურნეს დაუდგეს თვალიო,
 ჭირისა და ავ თვალისგან გიხსნის უფალიო!
 ხომ გიამა, გენაცვალე, მან გაგაცინაო!
 იავ - ნანა, ვარდოვ - ნანა, იავ - ნანინაო!!!
 უცხო ხალხისგან დამონებული ვართ, შვილო!
 არ გვაქვს ჩვენში ჩვენ ბინა...
 და შენც აივსე მაგ შურით გული,
 ეს არის, შვილო, ჩემი ნანინა!
ბ ე რ ი - ვიცით, ცისკარს რომ მოჰყვება თანვე სრული გათენება!
 ეს ბუნების კანონია, უტყუარი მისი მცნება!
 გვწამდეს, გვწამდეს - ხორცს შეისხამს რომ გვხიბლავდა
 ის ოცნება!
 და მორწყმული ჩვენის ცრემლით მრავალფერად
 აღეგზნება
 ჩვენი გულის საწადელი... შენ რომ გიყვარს, ის...
 ის მხარე!
ა ქ ტ რ ი ს ა - მაშ კი გმართებს სიხარული,
 შეხტი და ჩვენც გაგვახარე....

 და აქტრისამ ტაში შემოჰკრა! მსახიობებმა
 ჩუმად ააყოლეს ამ ტაშს საცეკვაო სიმღერა...
 აქტრისამ ცეკვისკენ უბიძგა პატარას...
 ბიჭუნამ ხელები გაშალა, შეხტა და ჩამოუარა...
 მას მსახიობებიც მიჰყვნენ... სიმღერა გაძლიერდა!
 აქტრისაც ჩაერთო ცეკვაში... დანარჩენი ქალებიც...
 ნაომარი ჭაბუკებიც! ცეკვავენ ყველა - დედაც,
 ცოლიც, სარძლოც... ამ ცეკვაში გლოვაც უნდა
 იყოს და გამარჯვების ზეიმიც...
 ამ ცეკვის დროს შესაძლოა ჩამოვიდნენ ბოლო წლების
 ომების ამსახველი ფოტოები...
 მოცეკვავეების ყურადღება მათზე გადადის ...
 ცეკვა წყდება!!!

ყ ვ ე ლ ა ნ ი - ნუ ეხუმრებით ქართულ მიწა - წყალს
 და ნუ ადგამთ ბიჯს ზედ წარამარად!
 ის არის ჩვენი „წმინდა წმინდათა“,
 უნდა გვახსოვდეს მარად და მარად!
ბ ე რ ი - ნუ ეხუმრებით ქართულ მიწა - წყალს
 და ნუ ადგამთ ბიჯს ზედ წარამარად!
 ის არის ჩვენი „წმინდა წმინდათა“,
 უნდა გვახსოვდეს მარად და მარად!
 აბა, ერთ გოჯას თუ სადმე ნახავთ,
 რომ ის არ იყოს სისხლით მორწყული!
 იმის სიღრმეში ჩამარხულია
 ჩვენი წინაპრის სული და გული!
მ ო ხ უ ც ი - დ ი ა ხ !
 თავს სდებდნენ სამშობლოს მსხვერლად,
 ვერ აშინებდათ ვერც ცეცხლის ალი,
 ოღონდ კი ჩვენთვის მათ გადმოეცათ
 ეროვნებასთან მიწა და წყალი!
 გადმოგვცეს კიდეც...
ბ ე რ ი - კურთხეულ იყოს
 სამარადისოდ მათი ხსენება...
 და ვინც უმტყუნებს მათ წმინდა ანდერძს, -
 იმათ კი წყევლა და შეჩვენება!
მ ო ხ უ ც ი - აღსდეგ, სამშობლოვ! ბ ე ვ რ ი გეძინა....
 ვინც კვალში გდევდნენ, - გაგისწრეს წინა!
 შენი ბ უ ნ ე ბ ი ს მექონი, მითხარ,
 რამ დაგაღონა, რამ შეგაშინა?

 ყველანი ლოცულობენ...
 ჩურჩულით, მუდარით...

ყ ვ ე ლ ა ნ ი - დიდებაო, ძველის - ძველო,
 დღეს სნეულო, საეჭველო!
 გულს ნუ იტეხ, წამოდექი,
 ნეტარების მომლოდნელო!
ბ ე რ ი - მოგვასწარ, რომ ვიძახოდეთ:
 „ვაშა, ვაშა, საქართველო!

 შუქი ქრება!
 შუქის ერთი სვეტი საგრიმიორო
 მაგიდას ანათებს!
 მაგიდაზე შანდალი დგას სანთლით!
 აქტიორი ანთებს სანთელს...

ა ქ ტ ი ო რ ი - მიყვარს, როდესაც ხატის წინ
 ანთია წმინდა სანთელი
 და საიდუმლო პარპალით
 ბნელს ფანტავს მისი ნათელი...
 რაღაც უცნაურ ერთობას
 ვხედავ სანთელს და ჩემს შუა...
ა ქ ტ რ ი ს ა - მხოლოდ ვგრძნობ,
 თვარა ვერ წვდება
 ჩემი გონება და ჭკუა!
I მ ს ა ხ ი ო ბ ი - სანთელი - ჩემი ხორცია...
II მ ს ა ხ ი ო ბ ი - სიცოცხლე - მოკლე პატრუქი...
III მ ს ა ხ ი ო ბ ი - ნათელი ჭკუა - გონება
 იმათგან გამონაშუქი...
მ ს ა ხ ი ო ბ ე ბ ი - ჩემი ხატია - სამშობლო,
 სახატე - მთელი ქვეყანა!
 და რომ ვიწვოდე, ვდნებოდე,
 არ შემიძლია მეც, განა?

 შუქის სვეტიც ქრება...
 სიბნელეში სანთლები იწვიან.

 დ ა ს ა ს რ უ ლ ი.

,

+